title: चम्पापुरी

text: चंपा प्राचीन अंग की राजधानी, जो गंगा और चंपा के संगम पर बसी थी। प्राचीन काल में इस नगर के कई नाम थे- चंपानगर, चंपावती, चंपापुरी, चंपा और चंपामालिनी। पहले यह नगर 'मालिनी' के नाम से प्रसिद्ध था किंतु बाद में लेमपाद के प्राचीन राजा चंप के नाम पर इसका नाम चंपा अथवा चंपावती पड़ गया। यहाँ पर चंपक वृक्षों की बहुलता का भी संबंध इसके नामकरण के साथ जोड़ा जाता है। चंपा नगर का समीकरण भागलपुर के समीप आधुनिक चंपानगर और चंपापुर नाम के गाँवों से किया जाता है किंतु संभवत: प्राचीन नगर मुंगेर की पश्चिमी सीमा पर स्थित था।


title: चम्पापुरी

text: कहा जाता है, इस नगर को महागोविन्द ने बसाया था। उस युग के सांस्कृतिक जीवन में चंपा का महत्वपूर्ण स्थान था। बुद्ध, महावीर और गोशाल कई बार चंपा आए थे। १२वें तीर्थकर वासुपूज्य का जन्म और मोक्ष दोनों ही चंपा में हुआ था। यह जैन धर्म का उल्लेखनीय केंद्र और तीर्थ था। दशवैकालिक सूत्र की रचना यहीं हुई थी। नगर के समीप रानी गग्गरा द्वारा बनवाई गई एक पोक्खरणी थी जो यात्री और साधु संन्यासियों के विश्रामस्थल के रूप में प्रसिद्ध थी और जहाँ का वातावरण दार्शनिक बाद विवादों से मुखरित रहता था। अजातशत्रु के लिय कहा गया है कि उसने चंपा को अपनी राजधानी बनाया। दिव्यावदान के अनुसार विंदुसार ने चंपा की एक ब्राह्मण कन्या से विवाह किया था जिसकी संतान सम्राट् अशोक थे।


title: चम्पापुरी

text: चंपा समृद्ध नगर और व्यापार का केंद्र भी था। चंपा के व्यापारी समुद्रमार्ग से व्यापार के लिये भी प्रसिद्ध थे।


title: रामपुर विधानसभा निर्वाचन क्षेत्र, हिमाचल प्रदेश

text: रामपुर विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। शिमला जिले में स्थित यह निर्वाचन क्षेत्र अनुसूचित जाति के लिए आरक्षित है। 2021 में इस क्षेत्र में कुल 74,117 मतदाता थे।


title: वीरासन

text: वीरासन वज्रासन के सामान दिखने वाला आसन है, लेकिन इन दोनों में बहुत अंतर है। वज्रासन में आप अपनी एड़ी पर बैठते है जिसमे आपके दोनों घुटनो के बीच थोड़ी जगह होती है। जबकि वीरासन में आप पैरो के ऊपर बैठते है, घुटने एक दुसरे से जुड़े होते है और एड़ी बाहर की तरफ होती है।


title: वीरासन

text: वीरासन योग के सबसे साधारण और सरल आसनो में से एक है और काफी महत्वपूर्ण भी है, क्योकि इसे बैठकर किया जा सकता है। इसे ध्यान और प्राणायाम के समय विकल्प के रूप में भी प्रयोग किया जाता है।


title: रुद्रम-१

text: रुद्रम-१ अथवा डीआरडीओ एंटी रेडिएशन मिसाइल (DRDO Anti-Radiation Missile) रक्षा अनुसंधान एवं विकास संगठन द्वारा विकसित की जा रही एंटी रेडिएशन मिसाइल है। यह भारत की पहली एंटी रेडिएशन मिसाइल है। यह मिसाइल दुश्मन के राडार व ट्रांसिमट सिग्नलों को खराब कर देती है। जिससे दुसमन अपनी राडार व ट्रांसिमट सिग्नलों की क्षमता खो देता है। वर्तमान में यह टेक्नोलॉजी सिर्फ अमेरिका, रूस और जर्मनी के पास है।


title: रुद्रम-१

text: यह डीआरडीओ के रक्षा अनुसंधान एवं विकास प्रयोगशाला द्वारा विकसित एक अत्याधुनिक हवा से सतह में मार करने वाले वाली स्वदेशी एंटी रेडिएशन मिसाइल है। माना जाता है कि मिसाइल की सीमा 100-150 किलोमीटर है। वर्तमान में यह भारतीय वायु सेना के लड़ाकू विमान सुखोई-30 एमकेआई एयरक्राफ्ट पर लगाया गया है। भविष्य में इसे भारतीय वायु सेना के लड़ाकू विमानों मिराज २००० एच, एचएएल तेजस तथा जैगुआर में भी लगाया जायेगा। भारतीय रक्षा अनुसंधान एवं विकास संगठन अब


title: रुद्रम-१

text: रुद्रम -2 (350 किमी रेंज) और रुद्रम -3 (550 किमी) हवा से जमीन पर मार करने वाली मिसाइल भी विकसित कर रहा है। इसमें अंतिम हमले के लिए निष्क्रिय होमिंग हेड के साथ INS-GPS नेविगेशन भी है।


title: रुद्रम-१

text: साधक सहित पूरे मिसाइल को स्वदेशी तौर पर विकसित किया गया है। मिसाइल लक्ष्य को नष्ट करने के लिए पर रडार और संचार सुविधाओं और घरों के विकिरण या संकेत को उठाती है। जोर प्रणोदन के बजाय, मिसाइल बराक 8 की तरह दोहरी नाड़ी प्रणोदन प्रणाली का उपयोग करता है। दोहरी नाड़ी प्रणोदन का लाभ यह है कि यह आवरण और साथ ही साथ मिसाइल की सहभागिता क्षमता को भी चौड़ा कर देगा।


title: रुद्रम-१

text: परियोजना पर काम 2012 में शुरू हुआ। भारत सरकार द्वारा परियोजना को आगे बढ़ाने के तुरंत बाद डीआरडीओ प्रयोगशालाओ में शुरू हुआ।


title: रुद्रम-१

text: फरवरी 2016 में, यह बताया गया कि इस वर्ष अप्रैल-मई के लिए विरोधी विकिरण मिसाइल के कैप्टिव उड़ान परीक्षण की योजना बनाई गई है। और डीआरडीओ के मिसाइल प्रौद्योगिकीविदों द्वारा साल के अंत तक प्रथम उड़ान परीक्षण की जा सकती है। डीआरडीओ के सूत्रों के मुताबिक वैज्ञानिक कैप्टिव उड़ान परीक्षणों के दौरान साधक, नेविगेशन और नियंत्रण प्रणाली, संरचनात्मक क्षमता और वायुगतिकीय कंपन के प्रदर्शन का मूल्यांकन करेंगे। इसे ग्राउंड टेस्टिंग द्वारा और वर्षीय अंत तक वास्तविक उड़ान परीक्षण के दौरान सुखोई एसयू-30 एमकेआई से मिसाइल तक किया जायेगा। कई विकासात्मक परीक्षणों के आयोजन के लगभग दो साल बाद मिसाइल को सेना में शामिल किया जाएगा।


title: हिन्दुस्तानी अकादमी

text: हिन्दुस्तानी अकादमी एक प्रतिष्ठित हिन्दुस्तानी सेवी संस्था है जिसकी स्थापना सन १९२७ में हुई थी। इसका मुख्यालय इलाहाबाद में स्थित है। हिन्दी व उसकी सहयोगी भाषाओं को समृद्ध व लोकप्रिय बनाने में एकेडेमी का योगदान अविस्मरणीय है। राष्ट्रभाषा को विश्व की प्रमुख भाषाओं के समकक्ष बैठाना और उसकी सर्वांगीण उन्नति ही एकेडेमी का संकल्प है। इस संकल्प को पूरा करने में एकेडेमी का आदर्श वाक्य भवभूति के उत्तररामचरितम् से लिया गया है। यह है - विन्देम देवतां वाचम् ; अर्थात् हम देवताओं की वाणी प्राप्त करें।


title: हिन्दुस्तानी अकादमी

text: हिन्दुस्तान की अधिसंख्य आबादी द्वारा हिन्दी व उर्दू भाषा बोली जाती थी। देश की आजादी में भी हिन्दी और उर्दू का अत्यधिक योगदान रहा है। हिन्दुस्तानी भाषा का तात्पर्य हिन्दी + उर्दू से है। इसी हिन्दुस्तानी के संरक्षण, संवर्द्धन के लिए हिन्दुस्तानी एकेडेमी की स्थापना 22 जनवरी 1927 में हुई। इसका उद्‍घाटन 29 मार्च 1927 को लखनऊ में तत्कालीन प्रान्तीय गवर्नर सर विलियम मॉरिस द्वारा किया गया। इसके गठन में तत्कालीन शिक्षा मंत्री मा. राय राजेश्वर बली, पं. यज्ञनारायण उपाध्याय, स्व. हाफिज हिदायत हुसैन, डा. तेज बहादुर सप्रू का प्रमुख योगदान था।


title: हिन्दुस्तानी अकादमी

text: 1. राजभाषा हिन्दी, उसके साहित्य तथा ऐसे अन्य रूपों एवं शैलियों (जैसे उर्दू, ब्रजभाषा, अवधी, भोजपुरी आदि) का परिरक्षण, संबर्द्धन और विकास करना, जिससे हिन्दी समृद्ध हो सकती है।


title: हिन्दुस्तानी अकादमी

text: परिषद एकेडेमी की नीति का निर्धारण करती है। दोनो अंगों में सदस्यों का आमेलन शासकीय नामांकन द्वारा व विभिन्न संस्थाओं (जैसे- हिन्दी साहित्य सम्मेलन, भारतीय हिन्दी परिषद, विज्ञान परिषद, शिबली एकेडेमी-आजमगढ़, हिन्दी समिति-लखनऊ, ब्रज साहित्य मण्डल-मथुरा, नागरी प्रचारिणी सभा-काशी) के प्रतिनिधियों द्वारा होता है।


title: हिन्दुस्तानी अकादमी

text: हिन्दुस्तानी एकेडेमी के अधिसंख्य सदस्य जो रह चुके हैं उनमें पं. सूर्यकान्त त्रिपाठी ‘निराला’, राजर्षि पुरूषोत्तमदास टण्डन, डा. सम्पूर्णानन्द, प्रो. गोविन्द चन्द्र पाण्डेय प्रमुख हैं।


title: हिन्दुस्तानी अकादमी

text: एकेडेमी के अध्यक्ष पद पर जिन लब्ध प्रतिष्ठ विद्वानों ने कार्य किया है, उनमें प्रमुख हैं – डा. तेज बहादुर सप्रू, राय राजेश्वर बली, श्री कमलाकान्त वर्मा, श्री बालकृष्ण राव, डा. रामकुमार वर्मा, न्यायमूर्ति सुरेन्द्र नाथ द्विवेदी आदि।


title: हिन्दुस्तानी अकादमी

text: एकेडेमी के सचिव पद को जिन विद्वानों ने सुशोभित किया है उनमें प्रमुख हैं – डा. ताराचन्द, डा0 धीरेन्द्र वर्मा, श्री विद्या भास्कर, श्री उमाशंकर शुक्ल, डा. जगदीश गुप्त आदि।


title: हिन्दुस्तानी अकादमी

text: एकेडेमी में आयोजित होने वाली व्याख्यान मालाएं, परिसंवाद, संगोष्ठियाँ अत्यन्त उच्चस्तरीय, गम्भीर व महत्त्वपूर्ण होती हैं।


title: हिन्दुस्तानी अकादमी

text: एकेडेमी की त्रैमासिक शोध परक पत्रिका ‘हिन्दुस्तानी’ सन् 1931 से प्रकाशित हो रही है। 1948 तक यह हिन्दी व उर्दू दोनो भाषाओं में प्रकाशित होती थी। अब केवल हिन्दी में ही यह प्रकाशित होती है। इसके लेख शोधपरक, आलोचनात्मक एवं गवेषणात्मक प्रकृति के होते हैं। हिन्दी साहित्य जगत में ‘हिन्दुस्तानी’ को अतिशय आदर से देखा जाता है। बीच-बीच में हिन्दी विद्वानों के नाम पर विशेषांक भी प्रकाशित होते हैं जैसे- सूर, प्रेमचन्द, राहुल सांकृत्यायन, हजारी प्रसाद द्विवेदी,रामविलास शर्मा, वृंदावनलाल वर्मा, सियारामशरण गुप्त, बाल साहित्य, स्त्री विमर्श, अयोध्यासिंह उपाध्याय हरिऔध, अमरकांत अली सरदार जाफ़री, इस्मत चुगताई एवं राजेन्द्र सिंह बेदी, 'शिवप्रसाद सिंह' विशेषांक आदि।


title: हिन्दुस्तानी अकादमी

text: हिन्दुस्तानी एकेडेमी ने लगभग २२५ मूल्यवान पुस्तकों का प्रकाशन भी किया है। जिसमें कुछ मुख्य पुस्तकें हैं - प्रयाग प्रदीप, घाघ और भड्डरी, शंकराचार्य, मानस में तत्सम शब्द, संत तुकाराम, हिन्दी वीरकाव्य, भारतेन्दु हरिश्चन्द्र, जायसी, नैषध परिशीलन, हिन्दी नाटक और रंगमंच, अवधी का विकास, भोजपुरी लोकगाथा, अभिधर्म कोश, नौतर्ज मुरस्सा, आध्यात्म रामायण, इन्तखाबे दाग, आलमे हैवानी आदि।


title: हिन्दुस्तानी अकादमी

text: 'हिंदुस्तानी' पत्रिका के तत्कालीन संपादक रविनन्दन सिंह द्वारा संपादित कुछ महत्वपूर्ण संदर्भ ग्रंथों में- 'तुलसी साहित्य: अभव्यक्ति के विविध स्वर', 'कबीर और कबीर के प्रतिबिम्ब, जायसी: आलोचना के निकष पर, रामविलास शर्मा और हिंदी आलोचना, लोक साहित्य: अभिव्यक्ति और अनुशीलन, काव्य संवेदना और हिंदी कविता, अदब के सुख़नवर और उनका अंदाजे बयाँ, हिंदी,उर्दू और हिंदुस्तानी: कुछ संदर्भ','फ़िराक़:शख्सियत और फ़न', 'निराला: काव्यचेतना के अंतर्द्वंद्व, 'हिंदुस्तानी एकेडेमी:एक परिचय', 'हिंदुस्तानी एकेडेमी के परिसंवाद' आदि अत्यंत उल्लेखनीय एवं महत्वपूर्ण धरोहर हैं।


title: हिन्दुस्तानी अकादमी

text: ‘हिन्दुस्तानी एकेडेमी’ द्वारा अब तक लगभग 30 विद्वानों को उनकी प्रतिष्ठित कृतियों के लिए सम्मानित किया गया है। जिसमें उल्लेखनीय हैं - मुंशी प्रेमचन्द, श्री जगन्नाथदास ‘रत्नाकर’, मौलाना सैयद अली नक़वी सफी, बाबू गुलाब राय, पं. राम नरेश त्रिपाठी, आचार्य पं. रामचन्द्र शुक्ल, आचार्य परशुराम चतुर्वेदी आदि।


title: हिन्दुस्तानी अकादमी

text: एकेडेमी की आय का मुख्य साधन सरकारी अनुदान, प्रकाशित पुस्तकों की बिक्री व सभागार से प्राप्त किराया है। इस समय एकेडेमी में स्तरीय पुस्तकों का मुद्रण/प्रकाशन व दुर्लभ पुस्तकों का पुनर्मुद्रण कार्य तीव्रगति से चल रहा है।


title: मोहनलाल सुखाडिया विश्वविद्यालय

text: मोहनलाल सुखाड़िया विश्वविद्यालय राजस्थान में उदयपुर संभाग में सबसे बड़ा विश्वविद्यालय हैं इस विश्वविद्यालय की स्थापना सन 1964 में राजस्थान के मुख्यमंत्री मोहनलाल सुखाड़िया जी के समय हुई थी पहले यह सार्वजनिक उदयपुर विश्वविद्यालय नाम से जाना जाता था लेकिन बाद में इसका नाम उदयपुर विश्वविद्यालय से बदलकर मोहनलाल सुखाड़िया विश्वविद्यालय कर दिया गया इस विश्वविद्यालय को 2014 मे NAAC द्वारा ग्रेड A प्रदान किया गया. .


title: कोमोरोस

text: कोमोरोस हिन्द महासागर में अफ़्रीका के पूर्वी छोर पर उत्तरी मैडागास्कर और उत्तर-पूर्व मोज़ाम्बिक के बीच स्थित एक द्वीपीय देश है। यह अफ़्रीका महाद्वीप में क्षेत्रफल की दृष्टि तीसरा सबसे छोटा और जनसंख्या की दृष्टि से छठा सबसे छोटा देश है लेकिन यहाँ जनसंख्या घनत्व बहुत अधिक है। अरब जगत से सम्बन्ध रखने वाले कोमोरोस देश का नाम अरबी भाषा के शब्द क्वामार (चान्द) से निकला है। चार बड़े और अन्य छोटे द्वीपों वाला यह देश पर्यावरण की विविधता के कारण दुनिया में अलग ही स्थान रखता है।


title: कोमोरोस

text: इस्लाम धर्म यहाँ का प्रमुख धर्म है और सुन्नी मुसलमान यहाँ की कुल जनसंख्या का ९८% हैं। समूचे कोमोरोस में अरब संस्कृति समाहित है लेकिन फ्राँस से आए अप्रवासियों में ईसाई धर्म प्रमुख है जिनमें मुख्यतः रोमन कैथलिक हैं।


title: कोमोरोस

text: यहाँ प्रति १,००,००० व्यक्तियों पर १५ चिकित्सक हैं। प्रजनन दर २००४ में ४.७ प्रति वयस्क महिला थी। जन्म के समय जीवन प्रत्याशा महिलाओं के लिए ६७ वर्ष और पुरुषों के लिए ६२ वर्ष है।


title: जिम कैरी

text: जिम कैरी (, जन्म १२ जनवरी १९६२) एक कनेडियन-अमरीकी फ़िल्म अभिनेता व हास्यकलाकार है। उन्हें दो गोल्डेन ग्लोब पुरस्कार मिल चुके है और चार अन्य अवसरों पर नामांकन प्राप्त हुआ है। कैरी ने १९७९ में युक् युक्, टोरंटो, ओंटारियो से कॉमेडी की शुरू आत की थी।


title: नितेश तिवारी

text: नितेश तिवारी एक भारतीय फिल्म निर्माता, निर्देशक तथा लेखक हैं। यह चिल्लर पार्टी, भूतनाथ रिटर्न्स और दंगल जैसी फिल्मों को निर्देशित कर चुके हैं।


title: अंजलिकास्त्र

text: अंजलिकास्त्र देवराज इन्द्र का अस्त्र है। पुराणों के अनुसार इस अस्त्र के माध्यम से शत्रू के माथे को उसके शरीर से अलग किया जा सकता है।


title: अंजलिकास्त्र

text: कहा जाता है कि अंजलिकास्त्र का प्रयोग करके लक्ष्मण ने रावण के पुत्र इंन्द्रजीत का वध किया था परंतु इस विषय में मतभेद है।


title: अंजलिकास्त्र

text: परमपिता ब्र्ह्मा ने मेघनाद को आशिर्वाद दिया था कि देवी प्रत्यङ्गिरा के लिए यज्ञ की समाप्ती के पश्चात उसे एक दिव्य रथ प्राप्त होगा। इस रथ के रहने से कोई भी प्राणी उसे पराजित नहीं कर सकता। परंतु इस आशिर्वाद को पूर्ण करने के लिए यज्ञ में किसी भी प्रकार का व्यवधान नहीं होना चाहिए था। मेघनाद ने परमपिता से एक दूसरा वरदान मांगा - उसका वध केवल वही कर सकता है जिसे बारह वर्ष से लगातार नींद नहीं आई थी।


title: अंजलिकास्त्र

text: इस रीति से लक्ष्मण ही ऐसा मनुष्य था जो मेघनाद का वध कर सकता था। विभीषण के र्निर्देशानुसार लक्ष्मण ने मेघनाद के यज्ञ को रोका एवं अंजलिकास्त्र से मेघनाद का वध किया।


title: अंजलिकास्त्र

text: कुरुक्षेत्र युद्ध के सत्रहवे दिन को इन्द्रपुत्र अर्जुन एवं सूर्यपुत्र कर्ण का युद्ध हुआ। अर्जुन के सारथी श्रीकृष्ण थें एवं कर्ण के सारथी मद्रनरेश शल्य थें।


title: अंजलिकास्त्र

text: जब कर्ण ने आगे बढ़ने का प्रयत्न किया, भूदेवी के दिए गए श्राप से उसके रथ का पहिया कीचड़ में अटक गया। उसने ब्रह्मास्त्र प्रयोग में लाना चाहा परंतु परशुराम के दिए गए श्राप के कारण यह भी संभव नहीं हो पाया। अंत में विवश होकर उसने पहिए को कीचड़ से निकालने का प्रयत्न किया।


title: अंजलिकास्त्र

text: कर्ण के हाथों में न अस्त्र थे, न शस्त्र। श्रीकृष्ण के र्निर्देशानुसार ठीक इसी समय अर्जुन ने अंजलिकास्त्र का प्रयोग करके कर्ण का वध किया।


title: बावजी चतुर सिंहजी

text: सन्त कवि महाराज चतुर सिंहजी जो अब बावजी चतुर सिंहजी के नाम से भी जाने जाते हैं, भारत के एक लोकप्रिय संत-कवि थे। उनका जन्म करजली परिवार में हुआ था जो मेवाड़ के 61वें महाराणा संग्राम सिंह द्वितीय (उदयपुर, शासनकाल 1710-1734 ई.) के तीसरे पुत्र महाराज बाग सिंह के वंशज हैं। इनके पिता का नाम महाराज सूरत सिंह था जबकि माता का नाम रानी कृष्ण कँवर था। चतुर सिंहजी चार भाइयों में सबसे छोटे थे, उनका विवाह चापपोली के ठाकुर इंदर सिंह के छोटे भाई ठाकुर मगन सिंह की पुत्री लाड कुंवर से हुआ था, परिवार में इकलौती संतान होने के कारण उनका नाम लाड (प्रिय / प्रिय / प्रिय बच्चा) कुंवर रखा गया था!  बावजी की शादी 19 साल की उम्र में हुई और उनकी दो बेटियां हुईं, एक की बचपन में ही मृत्यु हो गई, जबकि दूसरे सयार कुंवर की शादी गुजरात के विजयनगर के महाराज हमीर सिंहजी से हुई।


title: बावजी चतुर सिंहजी

text: बावजी चतुर सिंह जी ने मेवाड़ी भाषा में रचनाएं की। दैनिक सहायता और संगति के लिए, बावजी ने रूपा, कन्ना, देवला, उद्धा, शंकर और अपने समाज सुधारवादी विचारों के प्रसार के लिए उन्हें संबोधित कई कविताएँ लिखीं।


title: बावजी चतुर सिंहजी

text: महाराज चतुर सिंहजी एक महान कवि (शब्द-स्मिथ!) होने के साथ-साथ एक प्रबुद्ध व्यक्तित्व थे।  उनकी रचनाएँ आध्यात्मिक ज्ञान और लोक व्यवहार का संतुलित मिश्रण हैं।  हमारे दिन-प्रतिदिन की घटनाओं के माध्यम से सरल भाषा में सुनाई गई, उन्होंने सबसे कठिन ज्ञान को ऐसे तरीके से समझाया है जो आसानी से समझ में आता है और मामला हमारे दिल और दिमाग को छूता है।


title: बावजी चतुर सिंहजी

text: खानू मंगरी में बावजी की कोटरी (चतुर साधना स्थल) को राजस्थान विधान सभा के तत्कालीन अध्यक्ष (०३.५.१९६७ से २०.३.१९७२) और क्षेत्र के विधायक स्वर्गीय श्री निरंजन नाथ आचार्य ने १३ जनवरी १९६६ को वित्तीय सहायता के बहाल किया था।  महाराणा मेवाड़ फाउंडेशन का समर्थन और करजली परिवार का भौतिक समर्थन।  महाराणा भागवत सिंहजी ने राजस्थान के कई गणमान्य व्यक्तियों की उपस्थिति में बावजी की संगमरमर की मूर्ति का अनावरण किया।  हर साल विक्रम सम्वत्  पौष शुक्ल तृतीया (~ जनवरी)को बावजी हुज़ूर महाराज चतुर सिंहजी के ज्ञानोदय दिवस (आत्म साक्षात्कार) के उपलक्ष्य में नउवा में एक निष्पक्ष और आध्यात्मिक कार्यक्रम आयोजित किया जाता है।  यह पवित्र स्थल, जो अब एक प्रसिद्ध तीर्थस्थल बन गया है, राजस्थान के राज्यपाल सरदार हुकम सिंह (1967-73) ने भी मुख्यमंत्री मोहन लाल सुखाड़िया (1954-1971) व खान मंत्री हरिदेव जोशी के साथ दौरा किया था।  (हरिदेव जोशी बाद में राजस्थान के मुख्यमंत्री 1973-77; 1985-88; 1989-1990 रहे)।  एक संक्षिप्त बीमारी के बाद 1 जुलाई 1929 (विक्रम सम्वत् 1986 आषाढ़ कृष्ण नवमी) को 49 वर्ष की उम्र में करजली हवेली में बावजी ने देह त्याग कर इस दैहिक यात्रा को विराम दिया,  इससे एक महान आध्यात्मिक लेखक और समाज सुधारक की यात्रा यहाँ पुर्ण हुई ।


title: अंग्रेजी शब्दकोशों का इतिहास

text: 'लातिन' की शब्दसूचियों ने आधुनिक कोश-रचना-पद्धति का जिस प्रकार विकास किया, अंग्रेज कोशों के विकास क्रम में उसे देखा जा सकता है। आरंभ में इन शब्दार्थसूचियों का प्रधान विधान था क्लिष्ट 'लातिन' शब्दों का सरल 'लातिन' भाषा में अर्थ सूचित करना। धीरे-धीरे सुविधा के लिये रोमन भूमि से दूरस्थ पाठक अपनी भाषा में भी उन शब्दों का अर्थ लिख देते थे। 'ग्लाँसरी' और 'वोकैब्युलेरि' के अंग्रेजी भाषी विद्वानों की प्रवृत्ति में भी यह नई भावना जगी। इस नवचेतना के परिणामस्वरूप 'लातिन' शब्दों का अंग्रेजी में अर्थनिर्देश करने की प्रवृत्ति बढ़ने लगी। इस क्रम में लैटिन-अंगेजी कोश का आरंभिक रूप सामने आया।


title: अंग्रेजी शब्दकोशों का इतिहास

text: दसवीं शताब्दी में ही 'आक्सफोर्ड' के निकटवर्ती स्थान के एक विद्वान धर्मपीठाधीश 'एफ्रिक' ने 'लैटिन' व्याकरण का एक ग्रंथ बनाया था। और उसी के साथ वर्गीकृत 'लातिन' शब्दों का एक 'लैटिन-इंग्लिश', लघुकोश भी जोड दिया था। संभवत: उक्त ढंग के कोशों में यह प्रथम था। १०६६ ई० से लेकर १४०० ई० के बीच की कोशोत्मक शब्दसूचियों को एकत्र करते हुए 'राइट ब्यूलर' ने ऐसी दो शब्दसूचिय़ाँ उपस्थित की है। इनमें भी एक १२ वीं शताब्दी की है। वह पूर्ववर्ती शब्दसूचियों की प्रतिलिपि मात्र हैं। दूसरी शब्दसूची में 'लातिन' तथा अन्य भाषाओं के शब्द हैं।


title: अंग्रेजी शब्दकोशों का इतिहास

text: इंग्लैड में सांस्कृतिक और राष्ट्रीय चेतना के उद्बुद्ध होने पर अंग्रेजी राजभाषा हुई। शिक्षा-संस्थाओं में फ्रांसीसी के स्थान पर अंग्रेजी का पठन-पाठन बढा। अंग्रेजी में लेखकों की संख्या भी अधिक होने लगी। फलत: अंग्रेजी के शब्दकोश की आवश्यकता भी बढ गई। १५वीं शती में 'राइट व्यूलर' ने छह महत्त्वपूर्ण पुरानी शब्दार्थसूचियों को मुद्रित किया। अधिकत: विषयगत वर्गों के आधार पर वे बनाई गई थीं। केवल एक शब्दसूची ऐसी थी जिसमें अकारादिक्रम से २५००० शब्दों का संकलन किया गया था। ऐम० ऐम० मैथ्यू ने अंग्रजी कोशों का सर्वेक्षण नामक अपनी रचना में १५वी शती के दो महत्त्वपूर्ण ग्रंथों का उल्लेख किया़ है। प्रथम 'ओरट्स' का 'वोकाब्युलरियम्' था जो पूर्व 'मेड्डला' व्याकरण पर आधारित था। दूसरा था 'ग्लाफेड्स' या 'ज्याफरी' व्याकरण पर आधारित इंग्लिश—लैटिन कोश। इसका पिंसिन द्वारा १४४० ई० में प्रथम मुद्रित संस्करण प्रकाशित किया गया। उसका नाम था प्रोंपटोरियम परव्यूलोरमं सिनक्लोरिकोरं (अर्थात् बच्चों का भांडार या संग्रहालय)। इसका महत्व— ९—१० हजार शब्दों के संग्रह के कारण न होकर इसलिये था इसके द्वारा शब्दसूचि के रचनाविद्यान में नए प्रयोग का संकेत दिखाई पडा़। इसमें संज्ञा और क्रिया के मुख्यांश से व्यतिरिक्त अन्य प्रकार के शब्द (अन्य पार्टस् आँव स्पीच) भी संकलित है। यह 'मेड्डला ग्रामाटिसिज' कदाचित् प्रथम 'लातीन—अंग्रेजी' शब्दकोश था। लोकप्रियता का प्रमाण मिलता है— उसकी बहुत सी उपलब्ध प्रतिलिपियो के कारण। १४८३ ईं में 'वेथोलिअम ऐंग्लिवन् ' नामक शब्दकोश संकलित हुआ था। परंतु महत्त्वपूर्ण कोश होकर भी पूर्वाक्त कोश के समान वह लोकप्रिय न हो सका।


title: अंग्रेजी शब्दकोशों का इतिहास

text: इसके पश्चात् १६वी शताब्दी में 'लैटिन-अँग्रँजी' और 'अंग्रेजी-लैटिन' की अनेक शब्दसूचियाँ निर्मित एवं प्रकाशित हुई। 'सर टामस ईलियट' की डिक्शनरी ऐसा सर्वप्रथम ग्रंथ है जिसमें 'डिक्शनरी' अभिधान का अंग्रेजी में प्रयोग मिलता है। मूल शब्द लातिन का 'डिक्शनरियम्' है जिसका अर्थ था कथन (सेइंग)। पर वैयाकरणों द्वारा 'कोश' शब्द के अर्थ में उसका प्रयोग होने लगा था। इससे पूर्व—आरं- भिक शब्दसूचियों और कोशों के लिये अनेक नाम प्रचलित थे, यथा— 'नामिनल', 'नेमबुक', मेडुला ग्रामेटिक्स, 'दी आर्टस् वोकाब्युलेरियम्' गार्डन आफ़ वडंस, दि प्रोम्पटारियम पोरवोरम, कैथोलिकं ऐग्लिकन्, मैनुअलस् वोकैब्युरम्, हैंडफुल आव वोकैब्युलरियस्, 'दि एबेसेडेरियम्, बिबलोथिका, एल्बारिया, लाइब्रेरी, दी टेबुल अल्फाबेटिकल, दी ट्रेजरी या ट्रेजरर्स ऑफ वर्डस् 'दि इंग्लिश एक्सपोजिटर', दि गाइड टु दि टंग्स्, दि ग्लासोग्राफिया, दि न्यू वल्डर्स, आव वर्डस् 'दि इटिमालाँजिकम्' दि फाइलाँलाँजिकम्' आदि। इन्साइक्लोपीडिया ब्रिटैनिका के अनुसार १२२४ ईं में कंठस्थ की जानेवाली 'लातिन' शब्दसूची के हस्तलेख के लिये जान गारलैंडिया ने इस (डिक्शनरी) शब्द का सर्वप्रथम प्रयोग किया गया था। परंतु लगभग तीन शताब्दी बाद सर टामस् ईलियट द्वारा प्रयुक्त यह शब्द क्यों और कैसे लोकप्रिय हो उठा यह कहना सरल नहीं है।


title: अंग्रेजी शब्दकोशों का इतिहास

text: १६वीं शती में पूर्वार्ध के व्यतीत होते होते यह विचार स्विकृत होने लगा कि शब्दकोश में शब्दार्थ देखने की पद्धति सुविधापूर्ण और सरल होनी चाहिए। इस दृष्टि से कोश के लिये वर्णमाला क्रम से शब्दानुक्रम की व्यवस्था उपयुक्ततर मानी गई। पश्चिम की इस पद्धति को महत्त्वपूर्ण उपलब्धि और कोशविद्या के नूतन विकास की नई मोड़ माना जा सकता है। एकाक्षर और विश्लेषणात्मक पदरचना वाली चीनी भाषा में एकाक्षर शब्द ही होते हैं। प्रत्येक 'सिलेबुल' स्वतंत्र, सार्थक ज्ञौर विश्लिष्ट होता है। वहाँ के पुराने कोश अर्थानुसार तथा उच्चारण- मूलक पद्धति पर बने हैं। वैसी भाषा के कोशों में उच्चारणानुसारी शब्दों का ढूँढना अत्यंत दुष्कर होता था। परंतु योरप की भाषाओं में अकारादि क्रमानुसारी एक नई दिशा की ओर शब्दकोशरचना का संकेत हुआ। पूर्वोक्त प्रोम्पटोरियम के अनंतर १५१९ में प्रकाशित विलियम हार्नन का शब्दकोश अंग्रेजी लैटिन कोशों में उल्लेख्य है। इसमें कहावतों और सूक्तियों का प्राचीन पद्धति पर संग्रह था। मुद्रित कोशों में इसका अपना स्थान था। १५७३ ई० में रिचार्ड हाउलेट का 'एबेसेडेरियम' और 'जाँन वारेट का लाइब्रेरिया—दो कोश प्रकाशित हुए। प्रथम में लैटिन पर्याय के साथ साथ अंग्रैजी में अर्थ कथन होने से अंग्रेजी कोशों में—विशेषत: प्राचीन काल के—इसे उत्तम और अपने ढंग का महत्वशाली कोश माना गया है। इससे भी पूर्व— ई० १५७० में 'पीटर लेविस' ने एक 'इंगलिश राइमिंग डिक्शनरी' बनाई थी जिसमें अंग्रेजी शब्दों के साथ लैटिन शब्द भी हैं और सभी खास शब्द तुकांत रूप में रखे गए थे।


title: अंग्रेजी शब्दकोशों का इतिहास

text: हेनरी अष्टम की बहन, मेरी ट्युडर, जब फ्रांस के १२वें लुई की पत्नी बनी तब उन्हें फ्रांसीसी भाषा पढा़ने के लिये जान पाल ग्रे ने एक ग्रंथ बनाया जिसमें फ्रांसीसी के साथ साथ अंग्रेजी शब्द भी थे। १४३० ई० में यह प्रकाशित हुआ। इस कोश को आधुनिक फ्रांसीसी और आधुनिक अंग्रेजी भाषाओं का प्राचीनतम कोश कहा जा सकता है। गाइल्स दु गेज़ ने लेडी मेरी को फ्रांसीसी पढा़ने के लिये १५२७ में व्याकरणरचना की जो पुस्तक प्रकाशित की थी उसमें भी चुने हुए अंग्रेजी और फ्रांसीसी शब्दों का संग्रह जोड़ दिया गया था।


title: अंग्रेजी शब्दकोशों का इतिहास

text: रिचर्ड हाउलेट का एबेसेडिरियम १५५२ ई० में प्रकाशित हुआ; जिसे सर्वप्रथम अंग्रेजी (+ लैटिन) 'डिक्शनरी' कह सकते हैं। जान वारेट का कोश (एल्बरिया) भी १५७३ ई० में प्रकाशित हुआ। रिचार्ड के कोश में अंग्रेजी भाषा द्वारा अर्थव्याख्या की गई है। अत: उसे प्रथम अंग्रेजी कोश— लैटिन अंग्रेजी डिक्शनरी कह सकते हैं। १६वीं शताब्दी में ही (१५९९ ई० में) रिचार्डस परसिवाल ने स्पेनिश अंग्रेजी—कोश मुद्रित कराया था। पलोरियो ने भी दि वर्ल्ड्स आव दि वर्डस् नाम से एक इताली—अग्रेजी—कोश बनाकर मुद्रित किया। उसका परिवर्धित संस्करण १६११ ई० में प्रकाशित हुआ। इसी वर्ष रैंडल काटग्रेव का प्रसिद्ध फ्रेंच—अंग्रेजी—कोश भी प्रकाशित हुआ जिसके अति लोकप्रिय हो जाने के कारण बाद में अनेक संस्करण छपे। केवल अंग्रेजीकोश के अभाववश 'पलोरियो' और 'काटग्रेव' के अंग्रेजी शब्दसंग्रही का अत्यंत महत्व माना गया और 'शेक्सपियर' के युग की भाषा समझने—समझाने में वह बडा़ उपयोगी सिद्ध हुआ।


title: अंग्रेजी शब्दकोशों का इतिहास

text: इसी के आस-पास 'बाइबिल' का अंग्रेजी संस्करण भी प्रकाश में आया। १७वी० शताब्दी के प्रथम चरण (१६१० ई० में) में जाँन मिनश्यू ने 'दि गाइड इंटु इग्स ' नामक एक नानाभाषी कोश का निर्माण किया जिसमें अंग्रेजी के अतिरिक्त अन्य दस भाषाओं का (वेल्स लो डच्, हाई डच्, फ्रांसीसी, इताली, पूर्तगाली, स्पेनी लातिन, यूनानी और हिंब्रु शब्द दिए गए थे)। इन कोशों में अंग्रेजी कोश के लिये आवश्यक और उपयोगी सामग्री के रहने पर भी केवल अंग्रेजी के एकभाषी कोश की ओर अधिक ध्यान नहीं दिया गया। प्राचीन अध्ययन के प्रति पुनर्जागर्ति के कारण अंग्रेजी में लातिन, यूनानी, हिब्रू, अरबी आदि के सहस्रों शब्द और प्रयोग प्रचारित होने लगे थे। ये प्रयोग 'इंक हार्डस टमँस्' कहे जाते थे। वे परंपरया आगत नहीं थे। इन क्लिष्ट शब्दों की वर्तनी और कभी कभी अर्थ बतानेवाले ग्रंथों की तत्कालीन अनिवार्य आवश्यकता उठ खडी हुई थी। मुख्यतः इसी की पूर्ति के लिये— न कि अपनी भाषा के शब्दों और मुहावरों का परिचय कराने की भावना से— आरभिक अंग्रेजी- कोशों के निर्माण की कदाचित् मुख्य प्रेरणा मिली। सर्वप्रथम 'टेबुल अल्फावेटिकल आव हार्ड वर्डस' शीर्षक एक लघु पुस्तक राबर्ट काउड ने प्रकाशित की जो १२० पृष्ठों में रचित थी। इसमें तीन हजार शब्दों की शुद्ध वतंनी और अर्थों का निर्देश किया गया था। यह इतना लोकप्रिय हुआ कि आठ वर्षों में इसके तीन संस्करण प्रकाशित करने पडे़। १६१६ ई० में 'ऐन इंगलिश एक्सपोजिटर' नामक — जान बुलाकर का — कोश प्रकाशित हुआ जिनके न जाने कितने संस्करण मुद्रित किए गए। १६२३ ई० में 'एच० सी० जेट' द्वारा रचित 'इंगलिश डिक्शनरी' के नाम से एक कोशग्रथ प्रकाशित हुआ जिसकी रचना से प्रसन्न होकर प्रशंसा में 'जाँन फो़ड' ने प्रमाणपत्र भेजा था। तीन भागों में विभक्त इस कोश की निर्माणपद्धति कुछ विचित्र सी लगती है। इसकी विभाजनपद्धति को देखकर 'यास्क' के निरुक्त में निर्दिष्ट नैगमकांड, नैघंटुककांड और दैबतकाडों में लक्षित वर्गानुसारी पद्धति की स्मृति हो आती है। प्रथम अंश से क्लिष्ट शब्द सामान्य भाषा में अर्थों के साथ दिए गए हैं। द्वितीय अंश में सामान्य शब्दों के अर्थों का क्लिष्ट पर्यायों द्वारा निर्देश हुआ है। देवी देवताओं, नरनारियो, लड़के लडकियों, दैत्वों—राक्षमों, पशु पक्षियों आदि की व्याख्या द्वारा तीसरे भाग के इस अंश में वर्णन किया गया। इसमें शास्त्रीय, ऐतिहासिक, पौराणिक तथा अलौकिक शक्तिसंपन्न व्यक्तियों आदि से संबद्ध कल्पनाआ का भी अच्छा सकलन है। २० साल परिश्रम करके 'ग्लासोग्राफया' नामक एक ऐसे कोश का 'टामस क्लाउंडर ने संग्रह किया था जिसमें यूनानी, लातिन, हिब्रू आदि के उन शब्दों की व्याख्या मिलती है जिनका प्रयोग उस समय की परिनिष्ठित अंग्रजी मे होने लगा था। एस० सी० काकरमैन का कोश भी बडा़ लोकप्रिय था और उसके जाने कितने संस्करण हुए। प्रसिद्ध कवि मिल्टन के भतीजे एडवर्ड फिलिप्स ने १५४५ ई० में दि न्यू वर्ल्ड आव इंगलिश बर्डस, या 'ए जेनरल डिकश्नरी' नामक लोकप्रिय कोश का निर्माण किया था।


title: अंग्रेजी शब्दकोशों का इतिहास

text: १६६० तक के प्रकाशित कोशों की निर्माण संबंधी आवश्यकताओं में कदाचित् तात्कालिक प्रयोजन का सर्वाधिक महत्व था विशिष्ट महिलाओं यो अध्ययनशील विदुषियों को सहायता देना। बाद में चलकर कोशनिर्माण का इस प्ररणा का निर्देश नहीं मिलता। १७०२ ई० से १७०७ तेक 'लासोग्राफिया' के अनेक संस्करण छपे। एडवर्ड फिलाप्स का काश भी बाद क संस्करणों में अधिक महत्त्वपूर्ण हो गया। एशिसाकोत्स और एडवर्ड पार्कर के कोश भी इसी समय के आसपास छपे जिनका पुनर्मुद्रण बीसवीं शती तक भी होता रहा। जाँन करेन्सी ने भी 'डिक्शनेरियम एंग्लोब्रिटेनिकन' या 'जनरल इंग्लिश डिक्शनरी' निर्मित की जिसमें पुराने (प्रयोगलुप्त) शब्दों की पर्याप्त संख्या थी।


title: अंग्रेजी शब्दकोशों का इतिहास

text: सौ वर्षों तक अंग्रेजी की कोशरचना का उपर्युक्त क्रम चलता रहा जिनके शब्दसंकलन में विशिष्ट शब्दों की ही मुख्यता बनी रही। भाषा में प्रयुक्त समस्त सामान्य और विशिष्ट शब्दों का कोश बनाने में विद्वान् प्रवृत्त नहीं हुए थे। 'नैथन वेली' ने सर्वप्रथम ऐसे कोशके निर्माण की योजना बनाई जिसमें अंग्रेजी के समस्त शब्दों के समावेश का प्रयास किया गया। इसका नाम था युनिवर्सल इटिमाँलाजिकल इंगिलिश डिक्शनरी। इसमें अनेक विशेषताएँ थी। संकलित शब्दों के विकासक्रम का संकेत दिया गया था। साथ ही इसमें व्युत्पत्ति देने की भी चेष्टा की गई। १७२९ में इसका प्रथम संस्करण प्रकाशित हुआ। १७३९ में प्रकाशित दूसरे संस्करण में शब्दों के उच्चारणबोधक संकेत भी इ समें दिए गए। अंग्रेजी के कोशज्ञ विद्वानों द्वारा यह कोश अत्यंत महत्त्वपूर्ण अंग्रेजी डिक्शनरी माना जाता है। पहला कारण यह था कि डॉ॰ जानसन द्वारा निर्मित ऐतिहासिक महत्व के अंग्रेजी कोश की यह साधारशिला बनी। दूसरा कारण यह था कि इसमें समस्त अंग्रेजी शब्दों के वयाशक्ति संकलन का लक्ष्य पहली बार रखा गया। तीसरा कारण व्युत्पत्ति निर्देश करने और उच्चारणसंकेत देने की पद्धति के प्रवर्तन का प्रायास था।


title: अंग्रेजी शब्दकोशों का इतिहास

text: इठली और फांस एकेडमीशियनों द्वारा ऐसले प्रामाणिक कोशों की रचना का कार्यक्रम प्रवर्तित हो गया था जिनमें परिनिष्ठित भाषा के मान्यताप्राप्त प्रयोगरूपों का स्थिरीकरणऔर प्रमाणीकरण किया जा सके। जर्मन, स्पेनी, फ्रांसीसी और इताली भाषाओं में ऐसे कोशों की रचना का प्रयास चल रहा था।


title: अंग्रेजी शब्दकोशों का इतिहास

text: अंग्रेजी भाषा का साहित्यिक सवरूप पुष्ट, विकसित, मान्य एवं विरनिष्ठित होता चल रहा था। पद्य या छंदोबद्ध भाषा के अतिरिक्त वच की रचनाओं को साहित्यिक आदर प्राप्त होने लगा था। फलत अंग्रेजी भाषा का तत्कालीन स्वरूप परिनिष्ठित भाषा के स्तर पर ग्राह्य और मान्य हो गया था। अतः साहित्यकार, पुस्तक प्रकाशक और प्रचारक यह महसूस करने लगे थे कि परिनिष्ठित अंग्रेजी कोश का निर्माण अत्यंत आवश्यक हो गया है। अनेक पुस्तक प्रकाशकों और विक्रेताओं के उत्साह और सहयोग से पर्याप्त धनराशि व्यय करके जाँनसन द्वारा अनेक बर्षों के अथक प्रयास से अंग्रेजी की डिक्शनरी १७४७ से १७५५ ई० के बीच तैयार कर प्रकाशित की गई। इसी बीच'कन्साइज डिक्शनरी' भी १७५३ ई० में जान वेसली द्वारा प्रस्तुत होकर सामने आई। आजतक जानसन का उक्त कोश अपने आप में अत्यंत ऐतिहासिक महत्व का माना जाता है। इसमें मल शब्दों से अँग्रेजी के व्युत्पन्न शब्दों का विकासक्रम दिखाने के साथ साथ उनके विभिन्न अर्थप्रयोगों को भी उदाहरणों द्वारा स्पष्ट किया गया है। अंग्रेजी के उक्तृष्ट लेखकों से उदाहरणों के उद्धरण लिए गए हैं।


title: अंग्रेजी शब्दकोशों का इतिहास

text: उनके इस कार्य का अंग्रेजी भाषी जनता ने बडे़ हर्ष और उल्लास के साथ स्वागत किया। इसमें शब्दों का अर्थ परिभाषा के रूप में भी दिया गाय है। नबकोशविद्या के इतिहास में यह उपलब्धि सर्ब- प्रथम और अत्यंत महत्वशाली कही गई। इसी समय चालीस विद्वान् व्कक्ति एक साथ मिलकर फ्रास में फ्रांसीसी भाषा का कोश बना रहे थे। उसकी चर्चा करतै हुए जेन्टिलमैन्स मैगजीन नामक पत्र ने कहा था कि फ्रांस के चालीस विद्वान् लगभग आधी शती में जो कार्ध न कर सके उसे अकेले जौनसन ने सात वर्षों में कर दिखाया। अंग्रेज जनता ने उस कोश को राष्ट्र और भाषा दोनों के उत्कर्ष की दृष्टि से अत्यंत महत्व का बताया। अंग्रेजी शब्दों के उच्चारण, भाषाशुद्धता की रक्षा और प्रयोग का स्थिरीकरण करने में इस कोश की बहुत बडी देन मानी जाती है। परंतु इसमें दिए गए साहित्यिक उद्धरण— ग्रंथों से संदर्भ निर्देशपूर्वक न लेकर— कोशकार ने अपनी स्मृति से दे दिए हैं। फलतः अनेक स्थलों में उद्धरणों की अशुद्धि इस कोश की एक त्रुटि बन गई। परंतु त्वरित गति से स्वल्प समय में कार्य समाप्त करने की आकांक्षा के कारण त्रुटि रह गई। पुस्तक एकत्र करना, उद्धरण प्रतिलिपि करना और उनका संयोजन करना, आदि कार्य इतना श्रम-समय-साध्य था जो सात बर्षों में एक व्यक्ति के द्वारा सर्वथा असंभव था।


title: अंग्रेजी शब्दकोशों का इतिहास

text: इसके बाद १८वीं शती के अंत तक अंग्रेजी में अनेक कोश बने। विलियम कर्निक, विलियम पैरी, टामस शेरिडन और जान वाकर ने उच्चारण आदि की समस्या को सुलझाने का प्रयत्न किया। इन कोशों को 'जोँनसन ' के कोश का संक्षिप्त या लघु संस्करण कहा गया है। उच्चारण का ठीक ठीक स्वरूप बताने का कार्य समस्यात्मक था। उसका पूर्णतः समाधान करने की चेष्टा 'जांनसन' या बाद के कोशकारों ने की। जौंन वाकर ने उक्त दिशा में विशेष प्रयत्न किया। इन कारणों से 'जोंनसन' के कोश की कुछ आलोचना भी होती रही। पर १९ वीं शती के पूर्वार्ध से उसका संमान बढ़ गया, उसकी महत्ता स्वीकृत हो गई। उसमें नए शब्दों, अर्थों, उद्धरणों आदि के परिवर्धन- कारी परिशिष्टों कों, अनेक विद्वानों की सहायता से जोड़कर उक्त कोश के संशोधित और संवर्धित संस्करण प्रकाशित होते रहे। १८९८ में ऐसी ही एक संस्करण प्रकाशित हुआ जो अब तक मान्य बना हुआ है।


title: अंग्रेजी शब्दकोशों का इतिहास

text: इंग्लिस्तानियों के अंग्रेजी प्रयोगों से अमेरिकनों की अंग्रेजी को स्वतंत्र देखकर वेब्स्टर ने अमेरिकी अंग्रेजी का एक महत्त्वपूर्ण कोश बनाया। परंतु उनके कोश की बहुत सी व्युत्पत्तियाँ ऐतिहासिक प्रमाणो पर आधारित न होकर निज की स्वतंत्र कल्पना से आविष्कृत थीं। बाद के संस्करणों में भाषाविज्ञों ने उनका संशोधन कर दिया। आज भी वेब्स्टर के इस कोश का दो जिल्दों में 'इन्टरनैशनल' संस्करण प्रकाशित होता है और कुछ दृष्टियों से इसका आज भी महत्व बना हुआ है।


title: अंग्रेजी शब्दकोशों का इतिहास

text: इस युग का दूसरा कोशकार रिचर्डसन था। उसके कोश में उद्धरणों के द्वारा शब्दार्थबोध की युक्ति महत्त्वपूर्ण मानी गई और अर्थबोधक परिभाषाओं को हटाकर केवल उद्धरणों से अर्थ-प्रहत्यायन की पद्धति अपनाई गई। जांनसन से भी आगे बढ़कर - १३०० ईस्वी के पूर्ववर्ती चासर, गोवर आदि कलाकारों के लेखखंडों को उसने उदवृत किया। परंतु उद्धरणों की तिथि उन्होने नहीं दी। व्यावहारिक दृष्टि से श्रमसाध्य, अधिक व्यय-समय-साध्य यह पद्धति शब्दकोश से अर्थज्ञान की कामना करनेवाले पाठकों के लिये उपयोगी और सुविधाजनक न हुई। सामान्य पाठकों के लिये यह अति क्लिष्ट भी थी तथा अर्थ तक पहुँचने में समय भी बहुत लगता था। फिर भी कभी-कभी अनिश्चय रह ही जाता था। जनता में अधिक उपयोगी और लोकप्रिय न होने परह भी इस कोश से एक बडा भारी लाभ हुआ। प्राचीन और प्रसिद्ध लेखकों के अत्यधिक उद्धरणों का इसमें संकलन हो गवा और वले स्थायी रूप में सुरक्षित भी हो गए।


title: शोभिता धूलिपाला

text: शोभिता धूलिपाला एक भारतीय अदाकारा और मॉडल हैं। ये फ़ेमिना मिस इंडिया 2013 नुमाइश में दूसरे दर्जे पर आयीं और इन्होंने मिस अर्थ 2013 में अपने देश की नुमाइंदगी की।


title: शोभिता धूलिपाला

text: धूलिपाला ने अपनी अदाकारी की शुरुआत रमन राघव 2.0 (2016) से की और फिर ये तेलुगू जासूसी फ़िल्म गूडचारी (2018) और एमाज़ॉन वीडियो नाटक श्रृंखला मेड इन हेवन (2019) में नज़र आयीं।


title: शोभिता धूलिपाला

text: शोभिता धूलिपाला की पैदाइश तेनाली, आंध्र प्रदेश में 31 मई 1992 को हुई थी। इनकी परवरिश विशाखपट्नम में हुई। फ़िल्मों में करियर बनाने और मुंबई यूनिवर्सिटी के एच॰आर॰ कॉलेज ऑफ कॉमर्स एंड इकोनॉमिक्स में अपनी पढ़ाई को आगे बढ़ावा देने के लिए ये मुंबई चली गईं। ये भरतनाट्यम और कुचिपुड़ी में एक प्रशिक्षित शास्त्रीय नर्तकी भी हैं।


title: हेरोद महान

text: हेरोद (ई. पूर्व. 73 से 4 ई तक) (इब्रानी: הוֹרְדוֹס "होर्द़ोस", अ-ध्व-लि: /hoɾðos/, यूनानी: ἡρῴδης "हेरोडेस", अ-ध्व-लि /heːroːdeːs/) रोम के अंतर्गत आने वाले हेरोडियन साम्राज्य के राज्य जूडीआ का एक राजा और हेरोद ऐंटीपेटर का पुत्र था।


title: हेरोद महान

text: ई. पू. 47 में रोम की सेवाओं के पुरस्कारस्वरूप जूलियस सीजर ने ऐंटीपेटर को जुदेआ का प्रशासक नियुक्त किया था। उस समय ऐंटीपेटर ने हेरोद को गवर्नर बना दिया। लेकिन ई. पूर्व 43 में ऐंटीपेटर की हत्या और देश पर पार्थियनों के कब्जा कर लेने के कारण वह रोम भाग आया। रोम में उसके मार्क एंटोनी का समर्थन प्राप्त किया। ऐंटोनी ने ई. पूर्व 40 में हेरोद को यहूदियों का शासक बनाने की स्वीकृति सीनेट से लेकर उसे कुस्तुंतुनियाँ भेज दिया। यहाँ आकार उसने ई. पूर्व 37 में रोमन सेनाओं की सहायता से जेरुसलम पर अधिकार कर लिया और वहाँ का शासक बन गया। बाद में उसने राजकुमारी मेरी आयूनी से अपनी दूसरी शादी कर अपनी स्थिति को और सुदृढ़ कर लिया।


title: हेरोद महान

text: अपने शासनकाल के पहले चरण (ई. पूर्व 37 से 25) में हेरोद ने प्रतिस्पर्धियों को दबाकर अपनी गद्दी को सुरक्षित बनाया। रोम के एक प्रतिनिधि शासक के रूप में वह रोम का विश्वासपात्र बना रहा। लेकिन रोम में ऐंटोनी और आक्टेवियस की प्रतिद्वंदिता के कारण उसकी स्थिति डावाँडोल बनी रहती थी। ई. पूर्व 31 के युद्ध में आवटेवियस ने उसे क्षमा करके उसको अपना समर्थन प्रदान किया।


title: हेरोद महान

text: उसके शासनकाल का दूसरा भाग (ई. पू. 25 से 13 तक) महान् निर्माण का काल है। उसने उस समय अनेक भव्य भवनों का निर्माण करवाया। सोमारिया नगर का पुनर्निर्माण और जेरुसलम का जीर्णोद्धार करवाया। रंगमंच, ओपेरा और खेलकूद के केंद्र बनवाए। जेरुसलम के महान् मंदिर में पुनरुद्धार का काम शुरु किया। वह सफल शासक था, फिर भी शासन की कठोरता और दमन नीति के कारण वह जनता की शुभेच्छा नहीं प्राप्त कर सका। बाद में घरेलू झगड़ों के कारण उसके शासन को बहुत हानि पहुँची। ई. पूर्व 4 में जेरुसलम में उसकी मृत्यु हो गई।


title: मान्यखेट

text: मान्यखेट (प्राकृत : मन्नखेड़ा , आधुनिक मळखेड) कर्नाटक के गुलबर्ग जिले के सेदम तालुका में कगिना नदी के किनारे स्थित है। यह नगर ८१८ से ९८२ ई तक राष्ट्रकूट राजाओं की राजधानी था।


title: मिलन (1995 फ़िल्म)

text: मिलन 1995 में बनी हिन्दी भाषा की फिल्म है। इसका निर्देशन महेश भट्ट ने किया और जैकी श्रॉफ और मनीषा कोइराला प्रमुख पात्र निभाते हैं।


title: मिलन (1995 फ़िल्म)

text: राजा (जैकी श्रॉफ) एक छोटा सा तस्कर है। उसकी प्रेमिका, प्रिया (मनीषा कोइराला) इस बात को स्वीकार नहीं करती है और उसे अपनी तस्करी गतिविधियों को छोड़ने और पुलिस को जानकारी को देने के लिए आश्वस्त करती है। वह ऐसा करता है, लेकिन उसे ऐसी हत्याकांड में फँसा दिया जाता जो उसने नहीं किया था। जब वह अदालत में न्याय को खुद को सौंपने का फैसला करता है, तो उसे हत्या का दोषी पाया जाता है और जेल की सजा सुनाई जाती है। जेल में वह और अधिक समस्याओं का सामना करता है, और जिंदा रहने के लिए अपना पूरा जोर लगाना पड़ता है। प्रिया को राजा के पूर्व तस्करी सहयोगी, जिनमें भ्रष्ट पुलिस अधिकारी शामिल हैं, उसे लक्षित कर रहे हैं और कोई भी उसकी देखभाल करने में सक्षम नहीं है। आखिर में राजा जेल से बच निकलता है और उसे उस मास्टरमाइंड के पास जाना होगा जिसने उसे फँसाया और अपनी प्रेमिका को बचाना होगा।


title: रैमी

text: रैमी (Rammie) रीआ, या रिहा, या चीनी घास एक प्रकार का पौधा है जो अर्टीकेसी (Urticaceae) कुल के बोमेरिया जीनस (Boehmeria Genera) के बोमेरिया निवीया (Boehmeria nivea) के नाम से ज्ञात है। इसके पत्ते नीचे की ओर हिम के समान सफेद होते हैं। पहले यह 'बोमेरिया टिनेसिसिमा' (tenacissima) कहा जाता था जो उष्ण देशों में उपजता था। इसके पत्ते पतले और नीचे ऊपर दोनों ओर हरे होते थे। इन दोनों ही रूपों के लिए भारत में रीआ (असम में रिहा) नाम प्रचलित है।


title: रैमी

text: बोमेरिया निवीया झाड़ीदार वर्षानुवर्षी पौधा (herbaceous perennial) होता है। इसकी लम्बाई १ मीटर से ढ़ाई मीटर तक होती है। यह पूर्वी एशिया का देशज है। इसके पत्ते आकार में दंशरोम (Nettle) के पत्तों जैसे होते हैं। पत्तों के पृष्ठ पर मृदुरोम होते हैं, जो चाँदी जैसे चमकते हैं। इसके फूल छोटे एवं हरित भूरे रंग के होते हैं। यह चीन, फारमोसा, जापान और फिलीपीन में अनेक वर्षों से उगाया जा रहा है। अब तो संसार के प्राय: समस्त उष्ण देशों में यह उगाया जाता है। अमरीका में भी इसके उगाने की चेष्टाएँ हुई हैं। बीज से, या कलम से, या जड़ों के विभाजन से पौधा उगाया जाता है। यह तीन से आठ फुट तक ऊँचा होता है। प्रति वर्ष इसकी दो से लेकर चार फसलें तक उपजती हैं। सामान्यत: प्रति एकड़ चार टन के लगभग पैदावार होती है किंतु विशेष ध्यान देने पर इसे और अधिक बढ़ाया जा सकता है।


title: रैमी

text: हरे पौधे में लगभग २.५ प्रतिशत रेशा होता है। पौधे के पक जाने पर डंठलों को काट लेते हैं और पत्ते तथा टहनियों को तोड़ देने के बाद फीते की भाँति रेशे की परतें निकालते हैं। इन फीतों में रेशे के अतिरिक्त छाल और चिपकनेवाला पदार्थ (गोंद) रहता है। चीन में पौधों को सुखाने के पहले ही छाल और गोंद जितना निकल सकता है, निकाल लेते हैं। रेशों के सूख जाने पर उसे चीनी घास कहते हैं।


title: रैमी

text: यह रेशा अन्य वानस्पतिक रेशों की अपेक्षा अधिक मजबूत होता है और चमक में रेशम को भी मात करता है। इसकी चमक मर्सरीकृत सूत जैसी होती है अर्थात् कृत्रिम रेशम से कुछ घटकर। यह रेशा वायु से प्रभावित नहीं होता, इसपर रंग भी सरलता से चढ़ जाता है और जल से प्राय: अप्रभावित ही रहता है। इसके रेशे विभिन्न लंबाइयों के, कभी कभी १२ इंच तक के, होते हैं। ऐसे रेशों से अच्छा सूत बनाना कुछ कठिन होता है।


title: रैमी

text: पौधों से रेशे निकालने के बाद उनका गोंद अलग किया जाता है। इसके लिए रेशों को उष्ण दाहक सोडा, या इसी प्रकार के किसी अन्य रासायनिक विलयन में डुबोकर कुछ समय के लिए छोड़ देते हैं। इससे गोंद निकल जाता है। फिर उसे भली भाँति धोकर क्षार, या रासायनिक पदार्थों को निकाल लेते हैं। पानी निकालने के लिए जलकर्षक (hydro extractor) का उपयोग करते हैं। पानी निकल जाने पर रेशे को सुखाते हैं, फिर बेलन में लपेटकर कोमल बनाते, सँवारते, पूनी बनाते, गीली कताई करते, धागे को दोहराते और ऐसे बने धागे को आँच दिखाकर अतिरिक्त रोमों को जला डालते हैं।


title: रैमी

text: रैमी रेशा गैस मैंटल, कागज, रस्सियों, जालों, अंतर्वस्त्रों, किरमिच और इसी प्रकार के अन्य पदार्थों के निर्माण में प्रयुक्त होता है। यदि पर्याप्त मात्रा में उपलब्ध हो, तो इसके अन्यान्य उपयोगों का भी विकास किया जा सकता है, पर रेशों की कमी के कारण इसकी उपयोगिता अभी सीमित ही है।


title: सुहानी सी एक लड़की

text: सुहानी सी एक लड़की एक भारतीय टेलीविजन धारावाहिक है जो 09 जून 2014 से 21मई 2017 तक स्टार प्लस पर प्रसार हुआ, ये धारावाहिक सुहानी और युवराज के प्रेम पर आधारित है ईश धारावाहिक का पुन: प्रसार स्टार उत्सव, शेमारू टीवी और शेमारू उमंग प्रति हुआ


title: पिथौरागढ़ विधानसभा निर्वाचन क्षेत्र, उत्तराखण्ड

text: पिथौरागढ़ विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। पिथौरागढ़ जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 87,580 मतदाता थे।


title: 2022 महाराष्ट्र सियासी संकट

text: 2022 का महाराष्ट्र राजनीतिक संकट 21 जून 2022 को भारतीय राज्य महाराष्ट्र में शुरू हुआ, जब शिवसेना के एक वरिष्ठ नेता, एकनाथ शिंदे, महा विकास अघाड़ी (मविअ) गठबंधन के कई अन्य विधायकों के साथ, भाजपा शासित गुजरात में सूरत चले गए।समूह बाद में एक अन्य भाजपा शासित राज्य असम में गुवाहाटी चला गया। शिवसेना नेता संजय राउत ने भाजपा पर शिवसेना के भीतर विद्रोह करने और मविअ गठबंधन सरकार को गिराने का प्रयास करने का आरोप लगाया। 29 जून 2022 को, महाराष्ट्र के मुख्यमंत्री, उद्धव ठाकरे ने 29 जून 2022 को अविश्वास प्रस्ताव से पहले सोशल मीडिया पर लाइव संबोधित करते हुए अपने पद से और साथ ही एक एमएलसी सदस्य से इस्तीफा दे दिया। ठाकरे के इस्तीफे ने फ्लोर टेस्ट को रद्द कर दिया, जिसमें शिंदे ने मुख्यमंत्री के रूप में सरकार और 30 जून को देवेंद्र फडणवीस के रूप में उपमुख्यमंत्री के रूप में सरकार की हिस्सेदारी ली।


title: 2022 महाराष्ट्र सियासी संकट

text: 2019 के महाराष्ट्र विधानसभा चुनावों में, भारतीय जनता पार्टी (भाजपा) और शिवसेना (SHS) ने गठबंधन "महायुति" के तहत संयुक्त रूप से चुनाव लड़ा। भारतीय राष्ट्रीय कांग्रेस (INC) और राष्ट्रवादी कांग्रेस पार्टी (NCP) ने "महा अघाड़ी" गठबंधन के तहत लड़ाई लड़ी। बीजेपी ने 105 सीटों पर जीत हासिल की, शिवसेना ने 56 सीटों पर जीत हासिल की, एनसीपी ने 54 सीटों पर और कांग्रेस ने 44 सीटों पर जीत हासिल की। महाराष्ट्र चुनाव के नतीजे घोषित होने के बाद सत्ता के बंटवारे को लेकर शिवसेना और बीजेपी के बीच मतभेद पैदा हो गए. शिवसेना ने सत्ता में समान हिस्सेदारी की मांग की, जिस पर "कथित तौर" पर भाजपा ने सहमति व्यक्त की, (जिसे अमित शाह सहित भाजपा नेताओं ने सार्वजनिक रूप से अस्वीकार कर दिया था)। शिवसेना ने "कथित" 50-50 समझौते के तहत 2.5 साल के लिए मुख्यमंत्री पद की मांग की थी। बीजेपी के मौजूदा सीएम देवेंद्र फडणवीस ने इस तरह के किसी भी फॉर्मूले पर सहमति होने से इनकार किया। भाजपा ने अंततः अपने सबसे पुराने सहयोगी शिवसेना में से एक के साथ संबंध तोड़ लिया। शिवसेना ने तब भाजपा को सरकार बनाने के लिए समर्थन देने से इनकार कर दिया था। 2019 का महाराष्ट्र राजनीतिक संकट शुरू हुआ। आखिरकार शिवसेना कांग्रेस और राकांपा के महा अघाड़ी गठबंधन में शामिल हो गई और महा विकास अघाड़ी (एमवीए) गठबंधन बनाने के लिए 154 सीटों की संयुक्त सीट की गणना की, जहां बहुमत के लिए 145 सीटों की आवश्यकता थी। एमवीए गठबंधन ने मुख्यमंत्री के रूप में उद्धव ठाकरे के नेतृत्व में सरकार बनाने का फैसला किया। एकनाथ शिंदे महा विकास अघाड़ी को तोड़ने और भाजपा - शिवसेना गठबंधन को फिर से स्थापित करने के पक्ष में थे। उन्होंने उद्धव ठाकरे से गठबंधन तोड़ने का अनुरोध किया और उनके अनुरोध को कई मौकों पर नजरअंदाज कर दिया गया। उन्होंने अपने अनुरोध का समर्थन करने के लिए अपनी पार्टी के 2/3 सदस्यों को इकट्ठा किया और 2022 में महाराष्ट्र राजनीतिक संकट शुरू हो गया।


title: 2022 महाराष्ट्र सियासी संकट

text: 10 जून 2022 को, पार्टी में अंदरूनी कलह पहली बार उजागर हुई जब भाजपा ने राज्यसभा चुनाव में 6 में से 3 सीटें जीतीं। 20 जून 2022 को, महाराष्ट्र विधान परिषद चुनाव के लिए जाने वाली 10 सीटों में से, शिवसेना और उसके सहयोगियों को 6 सीटें जीतने की उम्मीद थी, हालांकि उन्होंने केवल 5 सीटें जीतीं। बीजेपी ने अन्य 5 सीटों पर कथित तौर पर शिवसेना के कई सदस्यों द्वारा क्रॉस वोटिंग के कारण जीत हासिल की।


title: 2022 महाराष्ट्र सियासी संकट

text: विधान परिषद चुनाव परिणाम के तुरंत बाद, शिवसेना के एक वरिष्ठ नेता एकनाथ शिंदे गायब हो गए और उनसे संपर्क नहीं हो सका। 21 जून 2022 को उद्धव ठाकरे ने अपने सभी विधायकों के साथ बैठक बुलाई लेकिन 10-12 विधायक भी पहुंच से बाहर पाए गए। शिंदे के नेतृत्व में शिवसेना के 11 विधायकों ने गुजरात के भाजपा शासित राज्य के सूरत शहर के लिए उड़ान भरी। शिंदे को शिवसेना पार्टी के व्हिप के पद से हटा दिया गया था। शिंदे ने अपने ट्विटर प्रोफाइल से शिवसेना शब्द हटा दिया। सूरत में अपने होटल में उन्होंने भाजपा नेताओं के साथ कई बैठकें कीं। विधायकों के और नुकसान को रोकने के लिए, शिवसेना ने अपने बाकी विधायकों को मुंबई के कई होटलों में रखा। जल्द ही शिंदे ने दावा किया कि उन्हें "लगभग 40 विधायकों" का समर्थन प्राप्त है। भारत में दलबदल विरोधी कानूनों के तहत अयोग्य ठहराए जाने से बचने के लिए शिंदे को 37 विधायकों (55 की कुल संख्या का दो-तिहाई) के समर्थन की आवश्यकता थी। शिंदे ने ठाकरे से महा विकास अघाड़ी को तोड़ने और भाजपा के साथ गठबंधन में फिर से शामिल होने की मांग की।


title: 2022 महाराष्ट्र सियासी संकट

text: 22 जून को शिंदे ने कहा कि वह 40 विधायकों को गुवाहाटी, असम ले गए हैं। संख्या 40 स्वतंत्र रूप से सत्यापन योग्य नहीं थी। कई कांग्रेस और राकांपा नेताओं ने असम में भारी बाढ़ पर ध्यान केंद्रित करने के बजाय महाराष्ट्र की राजनीति में हस्तक्षेप करने के लिए असम के मुख्यमंत्री हिमंत बिस्वा सरमा की आलोचना की। सरमा ने शिंदे की जानकारी और गुवाहाटी में अन्य बागी विधायकों के साथ रहने से इनकार किया। शिंदे को मुंबई लौटने के लिए मनाने में विफल रहने के बाद, 22 जून को, महाराष्ट्र के मुख्यमंत्री उद्धव ठाकरे ने घोषणा की कि वह गठबंधन के नेता और मुख्यमंत्री के रूप में पद छोड़ने के लिए तैयार हैं। उस दिन बाद में, उद्धव ठाकरे सीएम वर्षा के आवास से अपने निजी आवास मातोश्री चले गए। शिवसेना के वरिष्ठ नेता संजय राउत ने भाजपा पर शिवसेना के भीतर विद्रोह करने और एमवीए गठबंधन सरकार को गिराने का प्रयास करने का आरोप लगाया। शिवसेना के नेतृत्व ने भाजपा पर रिश्वत लेने का आरोप लगाया है विद्रोह पैदा करने के लिए अपने प्रत्येक सांसद को। शिवसेना विधायक उदयसिंह राजपूत ने कहा कि उन्हें की पेशकश की गई थी नकद में विद्रोही समूह में शामिल होने के लिए लेकिन उन्होंने मना कर दिया। 23 जून को शिंदे और 37 विधायकों ने शिंदे को शिवसेना विधायक दल का नेता घोषित किया। 24 जून को शिवसेना ने बागी विधायकों के खिलाफ याचिका दायर कर महाराष्ट्र विधानसभा के डिप्टी स्पीकर नरहरि जिरवाल से शिंदे खेमे के 16 विधायकों को अयोग्य घोषित करने की मांग की. ज़िरवाल ने शिवसेना नेताओं से मुलाकात की और बाद में कानूनी राय के लिए महाराष्ट्र के महाधिवक्ता से भी मुलाकात की। ठाकरे और शिंदे दोनों खेमे के नेताओं को अयोग्यता के बारे में अपने तर्क पेश करने के लिए कहा गया था। जिरवाल के खिलाफ भाजपा का समर्थन कर रहे दो निर्दलीय विधायकों ने अविश्वास प्रस्ताव लाया था। 34 विधायकों द्वारा हस्ताक्षरित इस अविश्वास मत को जिरवाल ने कथित तौर पर खारिज कर दिया क्योंकि याचिका एक गुमनाम ई-मेल के माध्यम से भेजी गई थी और खुद एक विधायक द्वारा प्रस्तुत नहीं की गई थी। उसी दिन, एकनाथ शिंदे, गृह मंत्री अमित शाह और पूर्व मुख्यमंत्री देवेंद्र फडणवीस ने वडोदरा, गुजरात में कथित तौर पर एमवीए सरकार को गिराने के लिए विलय या गठबंधन की योजना बनाने के लिए मुलाकात की। शिवसेना के एक बागी नेता के कार्यालय में कथित तौर पर शिवसेना के सदस्यों ने तोड़फोड़ की। 26 जून को, एकनाथ शिंदे ने डिप्टी स्पीकर के खिलाफ अविश्वास मत की अस्वीकृति पर विवाद करने के लिए भारत के सर्वोच्च न्यायालय का रुख किया। उन्होंने उनमें से 16 के खिलाफ अयोग्यता याचिका को भी चुनौती दी। शिवसेना के अनुसार शिंदे के खेमे में कम से कम 20 विधायक मुख्यमंत्री उद्धव ठाकरे से संवाद कर रहे थे। उनमें से कुछ ने अलग हो चुके समूह के भाजपा में विलय का समर्थन नहीं किया। 27 जून को सुप्रीम कोर्ट में सुनवाई के दौरान कोर्ट ने डिप्टी स्पीकर को बागी विधायकों को समय देने के लिए अगली सुनवाई 11 जुलाई तक टालने का निर्देश दिया. इसने डिप्टी स्पीकर जिरवाल से अपने खिलाफ अविश्वास प्रस्ताव के बारे में एक विस्तृत हलफनामा दाखिल करने को भी कहा। सुनवाई के दौरान जब विद्रोहियों के बंबई उच्च न्यायालय में जाने के बारे में पूछा गया, तो विद्रोही वकील ने जवाब दिया कि "हमें और हमारे परिवारों के लिए धमकियों ने मुंबई में मामलों को आगे बढ़ाने के लिए अनुपयुक्त बना दिया है।


title: 2022 महाराष्ट्र सियासी संकट

text: 28 जून को, देवेंद्र फडणवीस ने महाराष्ट्र के राज्यपाल भगत सिंह कोश्यारी से मुलाकात की और उनसे उद्धव ठाकरे के खिलाफ अविश्वास प्रस्ताव का आदेश देने की मांग की। 29 जून को कोश्यारी ने विश्वास मत प्रस्ताव लाने का आदेश दिया और 30 जून तक सरकार की विधानसभा की ताकत साबित कर दी। इस आदेश के खिलाफ शिवसेना ने तुरंत सुप्रीम कोर्ट का रुख किया। उसी दिन, सर्वोच्च न्यायालय ने अविश्वास प्रस्ताव पर रोक लगाने से इनकार कर दिया और अगले दिन 30 जून को इसे आयोजित करने का आदेश दिया, जिसमें कहा गया था कि "सभी मुद्दों को निपटाने का एकमात्र तरीका सदन का पटल है।" . कुछ घंटे बाद उद्धव ठाकरे ने महाराष्ट्र के मुख्यमंत्री पद से इस्तीफा दे दिया और कहा कि वह सुप्रीम कोर्ट के फैसले के बाद सोशल मीडिया पर संबोधित करते हुए महाराष्ट्र विधान परिषद से भी इस्तीफा दे देंगे।


title: 2022 महाराष्ट्र सियासी संकट

text: 30 जून को शिंदे और फडणवीस ने सरकार बनाने का दावा पेश किया और एकनाथ शिंदे को महाराष्ट्र का मुख्यमंत्री घोषित किया। फडणवीस ने प्रेस कॉन्फ्रेंस में घोषणा की कि बहुमत वाली पार्टी बीजेपी शिंदे के नेतृत्व में सरकार का समर्थन करेगी और सरकार का हिस्सा नहीं बनेगी। इस पर प्रतिक्रिया हुई, भाजपा अध्यक्ष जेपी नड्डा ने उनसे राज्य के उपमुख्यमंत्री के रूप में कार्यभार संभालने और सरकार का हिस्सा बनने का अनुरोध किया। उस दिन बाद में एकनाथ शिंदे और देवेंद्र फडणवीस ने क्रमशः महाराष्ट्र के मुख्यमंत्री और अगले उप मुख्यमंत्री के रूप में शपथ ली।


title: राजा मेहदी अली ख़ान

text: इस के अलावा वह संगीतकार भि थे। उन्होने अपने जिवनकाल में फिल्म जगत में बहुत बडा योगदान दिया हैं। उनके बहुत सारे लोकप्रीय संगीत आज भि लोगो के दिल मे बरकरार हैं।


title: राजा मेहदी अली ख़ान

text: मेहदी अली खान का जन्म अविभाजित भारत के झेलम में हुआ था। बचपन में ही उन्होंने अपने पिता को खो दिया था और कुछ दिनों के बाद अपनी माँ हेबे साहिबा को भी। अल्लामा सर मुहम्मद इकबाल ने हेबे साहिबा को एक अग्रणी उर्दू शायरा के रूप में शुमार किया है। राजा मेहदी को पहली बार एस मुखर्जी ने १९४६ में बनी अपनी फिल्म दो भाई में गीत लिखने का मौका दिया। इस फिल्म के दो गाने क्रमश: 'मेरा सुंदर सपना' 'और' 'याद करोगे' सर्वाधिक हिट हुए। 1947 में हुए सांप्रदायिक दंगों के बावजूद, राजा मेहदी और उनकी पत्नी ताहिरा ने नवगठित पाकिस्तान की ओर पलायन न करते हुए भारत में रहने का फैसला किया। 1948 में दिलीप कुमार और कामिनी कौशल अभिनीत फिल्म शहीद में लिखे उनके देशभक्ति गीतों क्रमश: "वतन की राह में" और "तोड़ो-तोड़ो बच्चे" की खूब धूम रही। 29 जुलाई 1966 को उनका निधन हो गया।


title: महिपाल लोमरोर

text: महिपाल लोमरोर (जन्म 16 नवंबर 1999) एक भारतीय क्रिकेटर हैं। उन्होंने 2016-17 में रणजी ट्रॉफी में 6 अक्टूबर 2016 को राजस्थान के लिए प्रथम श्रेणी में पदार्पण किया। अपनी शुरुआत से पहले, उन्हें 2016 अंडर-19 क्रिकेट विश्व कप के लिए भारत के टीम में नामित किया गया था। उन्होंने 30 जनवरी 2017 को 2016-19 इंटर स्टेट ट्वेंटी-20 टूर्नामेंट में राजस्थान के लिए अपना ट्वेंटी 20 डेब्यू किया। उन्होंने 25 फरवरी 2017 को विजय हजारे ट्रॉफी 2016-17 में राजस्थान के लिए अपनी लिस्ट ए की शुरुआत की।


title: महिपाल लोमरोर

text: वह 2017-18 में रणजी ट्रॉफी में राजस्थान के लिए संयुक्त रूप से सबसे अधिक विकेट लेने वाले विकेटकीपर थे, छह मैचों में 13 आउट हुए।


title: महिपाल लोमरोर

text: जनवरी 2018 में, उन्हें राजस्थान रॉयल्स ने 2018 आईपीएल नीलामी में खरीदा था। अगस्त 2019 में, उन्हें 2019-20 दलीप ट्रॉफी के लिए इंडिया रेड टीम के टीम में रखा गया था।


title: गृहस्थाश्रम

text: गृहस्थाश्रम हिन्दू मान्यता में व्यक्ति की उत्पत्ति में दूसरा काल या आश्रम होता है। हिन्दू धर्म के अनुसार चार प्रकार के काल या आश्रम बताये गये हैं — ब्रह्मचर्याश्रम – जो कि पच्चीस वर्ष की आयु तक होता है और व्यक्ति गुरुकुल में विद्या तथा सांसारिक ज्ञान अर्जित करने में व्यतीत करता है, गृहस्थाश्रम – जो कि लगभग पच्चीस से पचास वर्ष तक की आयु का होता है और व्यक्ति गुरुकुल के गुरु द्वारा आयोजित विवाह के सांसारिक बोध में अपने को समर्पित कर देता है तथा वानप्रस्थाश्रम – जब मनुष्य ईश्वर की उपासना की ओर गतिबद्ध हो जाता है। यहाँ पर भी वह अपने सांसारिक उत्तरदायित्व का निवारण करता है। चौथा भाग सन्यास की है, जब व्यक्ति सांसारिक मोह माया के परे जाकर केवल भगवत् स्मरण करता है। इस अवस्था के लिए यह अनिवार्य है कि मनुष्य ने अपने सारे उत्तरदायित्व भलि भांति निभा लिए हों। इस अवस्था में मनुष्य अरण्य में जाकर ऋषियों की शरण लेता है।


title: ऐकोन्ड्रोप्लेजिया

text: Achondroplasia बौनापन () एक प्रमुख अनुवांशिक विकार है जो बौनेपन का आम कारण है Achondroplastic dwarfs का कद छोटा होता है, एक वयस्क की ऊंचाई १३१ सेमी होती है (4 फुट, 3-1/2 इंच) पुरुषों के लिए और 123 सेमी (4 फुट, 1 / 2 इंच) महिलाओं के लिए। व्याप्ति लगभग 1 में 25,000 है।


title: ऐकोन्ड्रोप्लेजिया

text: बौनापन fibroblast वृद्धि कारक के {4रिसेप्टर{/4} जीन ३ ([४]) में एक Autosomal प्रमुख उत्परिवर्तन का परिणाम है जो एक नरम हड्डी विषमता का कारण बनता है। सामान्य परिस्थितियों में, FGFR3 विकास नियामक प्रभाव पर हड्डी नकारात्मक है एक. achondroplasia में रिसेप्टर की mutated फार्म constitutively सक्रिय होती है और जिससे हड्डियाँ गंभीर रूप से छोटी रहती हैं। achondroplasia वाले लोगों में fibroblast वृद्धि कारक रिसेप्टर 3 जीन की एक सामान्य प्रतिलिपी और एक उत्परिवर्ती प्रतिलिपि होती है। उत्परिवर्ती जीन की दो प्रतियां सदा जन्म से पहले या शीघ्र बाद में घातक होती हैं। जीन की केवल एक प्रतिलिपि का विकार उत्पन्न करने के लिए उपस्थित होना आवश्यक है। इसलिए, achondroplasia वाले एक व्यक्ति की अपने वंश को जीन देने की 50% संभावना होती है, जिसका अर्थ है कि वहाँ 50% संभावना है कि प्रत्येक बच्चे को achondroplasia होगा। चूंकि दो प्रतियां (homozygous) का होना घातक है, अगर achondroplasia के साथ दो लोगों को एक बच्चा है, वहाँ बच्चे के जन्म के बाद शीघ्र ही मर जाने की २५%, बच्चे को achondroplasia होने की 50% और बच्चे का एक औसत phenotype होने की 25% मौका एक 25% संभावना होती है। achondroplasia वाले लोगों के माता पिता में इस विकार का होना अनिवार्य नहीं है। यह एक नए उत्परिवर्तन का परिणाम है। नए जीन म्यूटेशन जो achondroplasia के कारक हैं बढ़ती पैतृक उम्र(35 वर्ष के ऊपर) के साथ जुड़े रहे हैं। अध्ययनों से दिखा दिया है कि नए जीन म्यूटेशन जो achondroplasia के कारक हैं विशेष रूप से पिता से विरासत में मिलते हैं और spermatogenesis के दौरान होते हैं, यह theorized है की oogenesis में कुछ नियामक तंत्र है जो मूल रूप से महिलाओं में उस उत्परिवर्तन hinders होने से रोकता है (हालांकि अभी भी महिलाओं अभी भी उस उत्परिवर्तित एलील को विरासत में लेने और देने में सक्षम हैं।) 99% से अधिक achondroplasia fibroblast वृद्धि कारक रिसेप्टर 3 (FGFR3) के दो अलग अलग म्यूटेशनों के कारण होता है। लगभग 98% मामलों में, FGFR3 जीन के nucleotide 1138 में ऐ से जी में एक बिंदु उत्परिवर्तन glycine को arginine में परिवर्तित करता है (Bellus एट अल. 1995, Shiang एट अल. 1994, Rousseau एट अल. 1996). लगभग 1% मामले nucleotide 1138 पर एक जी से सी बिंदु उत्परिवर्तन के कारण होते हैं। वहाँ दो अन्य विकार हैं जिनका आनुवंशिक आधार achondroplasia की तरह ही है: hypochondroplasia और thanatophoric dysplasia.


title: ऐकोन्ड्रोप्लेजिया

text: Achondroplasia जन्म के पूर्व अल्ट्रासाउंड का उपयोग करके पता लगाया जा सकता है। homozygosity, का पता लगाने के लिए एक डीएनए परीक्षण के जन्म से पहले किया जा सकता है जिसमें उत्परिवर्ती जीन की दो प्रतियां विरासत में मिलती हैं, एक घातक स्थिति जो stillbirths का कारण बनती है।


title: ऐकोन्ड्रोप्लेजिया

text: एक प्रारूपिक सर्वेक्षण achondroplasia के निदान की पुष्टि में उपयोगी है। खोपड़ी बड़ी, रंध्र मैग्नम संकीर्ण और खोपड़ी का आधार अपेक्षाकृत छोटा होता है। कशेरुका निकाय छोटे और चपटे अपेक्षाकृत अधिक ऊंची intervertebral डिस्क के साथ होते हैं और वहाँ congenitally संकुचित रीढ़ की हड्डी की नलिका होती है। श्रोणि पंख छोटा और बराबर होता है, साथ ही एक संकीर्ण sciatic निशान और क्षतिज acetabular छत होती है। ट्यूबलर हड्डियों छोटी और मोटी होने के साथ metaphyseal cupping और जगमगाता हुआ और अनियमित विकास प्लेटों के साथ होता है। Fibular अतिवृद्धि मौजूद होती है। हाथ व्यापक, छोटे metacarpals और phalanges के साथ होते हैं और एक त्रिशूली विन्यास होता हैं। पसलियों छोटी और cupped पूर्वकाल छोर के साथ होती हैं। अगर radiographic सुविधाएं क्लासिक नहीं हैं तो अन्य निदान खोजा जाना चाहिए। अत्यंत विकृत अस्थि संरचना के कारण, achondroplasia वाले लोग अक्सर डबल jointed हैं। भ्रूण अल्ट्रासाउंड के द्वारा उम्र के साथ जांध की हड्डी की लंबाई और biparietal व्यास के बीच प्रगतिशील विभिन्नता के द्वारा पहचान की जा सकता है। अगर उंगलियों को पूरी तरह से बढ़ा रखी हैं तो त्रिशूल हाथ विन्यास देखा जा सकता है।"" सिंड्रोम के एक और विशेष लक्षण बचपन में gibbus thoracolumbar का होना है।


title: ऐकोन्ड्रोप्लेजिया

text: वर्तमान में, achondroplasia के लिए कोई इलाज ज्ञात नहीं है। हालांकि मानव विकास हार्मोन achondroplasia रहित लोगों के विकास में सहायक होता है परन्तु ये achondroplasia लोगों के विकास में मदद नहीं करता है। हालांकि, अगर वांछित हो तो, विवादास्पद अंग-lengthening सर्जरी किसी achondroplasia वाले व्यक्ति के हाथों और पैरों को लम्बा कर सकती है। आमतौर पर, सबसे अच्छा परिणाम चिकित्सा के पहले और दूसरे वर्ष के भीतर प्रकट होता है GH चिकित्सा के दूसरे वर्ष के बाद लाभकारी हड्डी की वृद्धि कम हो जाती है . इसलिए, GH चिकित्सा एक लंबे समय से संतोषजनक उपचार नहीं है.


title: ऐकोन्ड्रोप्लेजिया

text: Achondroplasia और शर्त है एक जन्मजात के कई osteopetrosis, tarda, achondrogenesis dysplasia epiphyseal के साथ osteogenesis imperfecta, इसी तरह की प्रस्तुतियों, जैसे एकाधिक और thanatophoric dysplasia. इस बात से समय के साथ प्रसार का अनुमान मुश्किल, बदलते और व्यक्तिपरक निदान मानदंडों वाला हो जाता है। नीदरलैंड्स में एक विस्तृत और लंबे अध्ययन में पाया गया है कि जन्म के समय निर्धारित की व्यापकता केवल 1.3 प्रति 100.000 जीवित जन्म था. हालांकि, उसी समय एक अन्य अध्ययन में यह प्रतिशत की दर 1 प्रति 10,000 मिली.


title: मातृभाषा विकास परिषद

text: मातृभाषा विकास परिषद हिन्दी एवं भारतीय भाषाओं को शिक्षा का माध्यम बनाने एवं उनके विकास को समर्पित संस्था है।


title: मातृभाषा विकास परिषद

text: वर्ष 2000 के आरम्भ में देश में शिक्षा और संस्कृति की शोचनीय दशा तथा नैतिक मूल्यों के ह्नास को देखते हुए समाज के कुछ एक राष्ट्रप्रेमी व्यक्तियों ने महसूस किया कि इस दुरवस्था का प्रमुख कारण यह है कि संविधान के आरम्भ से लेकर पिछले 50 वर्षों में संविधान के अन्तर्गत शिक्षा और संस्कृति के क्षेत्र में जो नीतियां बनाई गई हैं, केंद्रीय सरकार व विभिन्न राज्य सरकारों तथा इनके अधीनस्थ संस्थानों के प्रशासनिक अधिकारियों ने उन सांविधानिक नीतियों को लागू नहीं किया है और इस प्रकार देश के संविधान का उल्लंधन कर रहे हैं। अतः इस लघु समाज समूह ने यह निर्णय किया कि सांविधान के अन्तर्गत राजभाषा हिंदी समेत सभी भारतीय भाषाओं के विकास हेतु जो नीतियां बनाई गई हैं उनको लागू करवाने का यथासंभव सांविधानिक प्रयास किया जाना चाहिए तथा अधिकारियों को उन्हें कार्यान्वित करने के लिए बाध्य किया जाना चाहिए। इस हेतु मातृभाषा विकास परिषद का आविर्भाव हुआ।


title: मातृभाषा विकास परिषद

text: 1. भारत संघ तथा इसके विभिन्न राज्यों में संविधान के अधीन निर्मित राजभाषा हिंदी समेत अन्य प्रादेशिक भाषाओं से संबंधित नीतियों को शिक्षा के क्षेत्र और अन्य सरकारी कामकाज में लागू कराने हेतु प्रयास करना।


title: मातृभाषा विकास परिषद

text: 2. ' शिक्षा के प्राथमिक स्तर पर शिक्षा का माध्यम अनिवार्यतः शिशु की मातृभाषा हो ‘, इसे सुनिश्चित करने के लिए प्रयास करना।


title: मातृभाषा विकास परिषद

text: 3. राजभाषा हिंदी समेत अन्य प्रादेशिक भाषाओं को प्राथमिक स्तर से लेकर स्नातकोत्तर स्तर तक शिक्षा का माध्यम बनाने के लिए प्रयास करना।


title: मातृभाषा विकास परिषद

text: 4. पाठ्य-पुस्तकों/अनुपूरक पाठ्य सामग्री/परिक्षा प्रश्न-पत्रों आदि के प्रकाशनों में हिंदी समेत अन्य भारतीय भाषाओं की मानक तथा अधिकृत तकनीकी शब्दावली के प्रयोग को सुनिश्चित करवाना।


title: मातृभाषा विकास परिषद

text: 5. सरकारी कामकाज और न्यायालयों में भारतीय भाषाओं के प्रयोग को बढ़ावा देने के लिए प्रयास करना जिससे देश वास्तविक रूप में स्वतंत्र कहला सके।


title: अमीर अल-मूमिनीन

text: अमीर अल-मूमिनीन (अरबी: أمير المؤمنين), आमतौर पर "विश्वासियों के कमाण्डर" या "वफादारों के नेता"। कुछ ख़लीफ़ा और अन्य स्वतन्त्र मुस्लिम शासकों के नाम की अरबी शैली है। जो एक समुदाय से वैधता का दावा करते हैं। मुसलमानों का नेता, मुस्लिम देशों और साम्राज्यों में शासकों के खिताब के रूप में भी जाना जाता है और अभी भी कुछ मुस्लिम नेताओं के लिए उपयोग किया जाता है


title: अमीर अल-मूमिनीन

text: खिताब का उपयोग के लिए खलीफा (ख़लीफ़ा) का बनना या होना ही आवश्यक नहीं है। किन्तु एक निश्चित रूप से विश्वासियों का या कार्यकर्ताओं के नेतृत्व का वर्णन भी किया गया है जो कि एक खलीफा से जुड़ा हुआ हो। तुर्क सुल्तानों ने विशेष रूप से इस खिताब का इस्तेमाल किया है। इसके अलावा, इस शब्द का उपयोग पुरुषों द्वारा किया जाता है, जिनका खलीफा होना आवश्यक भी नहीं और दावा भी नहीं किया गया।


title: कंप्यूटर प्रोग्रामर

text: एक प्रोग्रामर, डेवलपर, डेव, कोडर, या सॉफ्टवेयर इंजीनियर वो व्यक्ति जो कंप्यूटर सॉफ्टवेयर बनाता हैं। "कंप्यूटर प्रोग्रामर"  शब्द का प्रयोग एक ऐसे व्यक्ति के लिए किया जाता है जो कंप्यूटर के क्षेत्र मैं सॉफ्टवेयर निर्माण संबंधित कार्य करते हैं।


title: इनरा ब्लड ग्रुप

text: सूरत के वराछा इलाके में स्थित लोक समर्पण ब्लड बैंक के डॉक्टरों के द्वारा इस नये ब्लड ग्रुप कि खोज हुई। एक व्यक्ति वहन रक्त दान करने आया। रक्त कि जांच करने पर चिकित्स्तो कों पता चला कि यह ग्रुप तो किसी और से मैच नही होता। लैब के प्रमुख डॉक्टर सन्मुख जोशी और उसकी टीम ने उसकी जांच शुरू की गई।


title: इनरा ब्लड ग्रुप

text: डॉक्टर जोशी ने इंटरनेशनल ब्लड ग्रुप रेफरेंस लेबोरेटरी से संपर्क किया। जहां ब्लड की जांच हुई लेकिन उसका कोई ब्लड ग्रुप नहीं मिला। यह ब्लड सैम्पल वर्ल्ड हेल्थ ऑर्गनाइजेशन (डब्ल्यूएचओ) भेजा गया। जहां इसकी पूरी परख करने के बाद WHO लेबोरेटरी ने इस नए ब्लड ग्रुप को सर्टिफाई किया है। डॉक्टर सन्मुख जोशी का कहना है कि उन्होनें इस ब्लड ग्रुप को INRA नाम दिया है। जो पहले दो शब्द इंडिया और बाद के दो शब्द ब्लड देने वाली महिला के नाम से लेकर बनाया गया है। हालांकि रिसर्च के चलते डॉक्टरों ने महिला की पहचान को अभी छिपा रखा है।


title: इनरा ब्लड ग्रुप

text: जब ब्लड ग्रुप कि जांच कि गयी तो चिकित्स्तों ने पाया कि यह अनोखा ब्लड ग्रुप किसी भी एनी सैंपल से मैच नहीं खता। फिर उन्होंने इसे INRA नाम डे दिया। इस ब्लड सैंपल कि जांच WHO द्वारा भी कि गयी है।


title: इनरा ब्लड ग्रुप

text: इसके बाद लैब ने अपनी जांच के बाद इस बात को स्वीकृति दी है कि यह ब्लड ग्रुप पूरी दुनिया में इकलौता है। ऐसे में इस तरह के अनोखे ब्लड ग्रुप होने के चलते व्यक्ति को काफी परेशानी होती है। वो न किसी को अपना खून दे सकता है और ना ही ले सकता है। कभी उसका खुद कोई ऑपरेशन हो तो डॉक्टरों को उसका ही खून पहले लेकर रखना होगा।


title: इनरा ब्लड ग्रुप

text: यह भी मन गया है कि पूरी दुनिया में ऐसे सिर्फ 7 लोग हैं जिनका खून किसी से भी मैच नहीं होता। और अनोखा ब्लड ग्रुप खोजने में यह भारत कि दूसरी सफलता है। इससे पहले भारत ने बॉम्बे ब्लड ग्रुप भी खोजा गया था।


title: क्रमित युग्म

text: गणित में किन्ही दो गणितीय वस्तुओं के जोड़े को क्रमित युग्म या क्रमित युगल (ordered pair) कहते हैं यदि इस युग्म में क्रम का भी महत्व हो (अर्थात पहला कौन है और दूसरा कौन?)। यदि किसी क्रमित युग्म का पहला अवयव a तथा दूसरा अवयव b हो तो इस क्रमित युग्म को (a, b) के रूप में दर्शाते हैं।


title: क्रमित युग्म

text: समुच्चय तथा क्रमित युग्म में अन्तर है। समुच्चय केवल अपने अवयवों द्वारा पारिभाषित होता है (उनके क्रम का महत्व नहीं है) जबकि क्रमित युग्म में अवयवों के अलावा क्रम का भी महत्व है। उदाहरण के लिये समुच्चय {0, 1} तथा {1, 0} समान हैं लेकिन क्रमित युग्म (0, 1) एवं (1, 0) अलग-अलग हैं।


title: क्रमित युग्म

text: समुच्चयों का कार्तीय गुणन, द्विचर संबंध (binary relations, कार्तीय निर्देशांक (Cartesian coordinates), भिन्न (fractions) तथा फलन आदि की परिभाषा क्रमित युग्म की सहायता से ही की जाती है।


title: प्रभावी ब्याज दर

text: यदि किसी ऋण या अन्य वित्तीय उत्पाद पर चक्रबृद्धि ब्याज एक वर्ष के बजाय किसी अन्य अवधि में (जैसे, प्रति मास) जोड़ा जाता (कम्पाउण्डिंग) है, तो प्रभावी ब्याज दर (effective interest rate) वह राशि है जो एक वर्ष में प्रति सैकड़ा जुड़ती है। उदाहरण के लिये, किसी जमा राशि पर १% मासिक चक्रबृद्धि ब्याज मिलता है तो १ वर्ष में १२.६८३% प्रतिशत ब्याज मिलेगा। अतः इस स्थिति में प्रभावी ब्याज दर १२.६८३% वार्षिक है, न कि १x१२=१२% वार्षिक।


title: प्रभावी ब्याज दर

text: प्रभावी ब्याज दर, इस बात पर निर्भर करती है कि १ वर्ष में कितनी बार ब्याज को मूल में जोड़ा जाता है (कम्पाउन्डिंग की आवृत्ति)


title: नृत्यरचना

text: नृत्य आदि के निमित्त शरीर के विभिन्न अंगों के संचालन के क्रम एवं रूप के डिजाइन को नृत्यरचना या कोरियोग्राफी (Choreography) कहते हैं। जो व्यक्ति, नर्तक या कलाकार इस कार्य को करता है, उसे 'नृत्यरचनाकार' या नृत्यसंयोजक' या 'कोरियोग्राफर' कहते हैं।


title: नृत्यरचना

text: नृत्य का इतिहास उतना ही प्राचीन है जितना मानव जीवन का इतिहास। मानव जीवन की दैनंदिन क्रियाकलापों में खुशी के अवसरों ने लोक नृत्यों को जन्म दिया। ये लोकनृत्य हमेशा समूहों में ही किये जाते थे। इन नृत्यों के पद संचालन (


title: नृत्यरचना

text: steps) अत्यधिक सरल हुआ करते थे। अधिकांश नृत्यों में लोग एक गोल घेरा बनाकर सीमित अंग संचालन से अपने मनोभावों को प्रकट करते हुए थिरकते थे। यह नृत्य इतने सहज व सरल थे कि कोई देखने वाला भी इनके साथ लय ताल में झूमते हुए नृत्य में शामिल हो जाता था। कहने का आशय यह है कि इस प्रकार के नृत्यों की संरचना अत्यधिक सरल थी।


title: नृत्यरचना

text: भारतीय शास्त्रीय नृत्यों की बात करें तो कथक, ओड़िसी और भरतनाट्यम को छोड़कर अन्य सभी नृत्य अपने प्रारंभिक स्वरूप में 'नृत्यनाट्य' की श्रेणी में आते थे। नृत्य नाट्य होने से इन के प्रदर्शन में समूह का प्रदर्शन होता होगा तथापि समूह संरचना के कौशल पर उस समय इतना जोर नहीं दिया जाता था।


title: नृत्यरचना

text: पूर्वी देशों की भाँति पश्चिम के देशों में भी उनके नृत्य की एक समृद्ध परम्परा हमें प्राप्त होती है। ‘कोरियोग्राफी‘ की कला पश्चिमी देशों में बहुप्रचलित है। समूह रचना की कला हमारे नृत्यों में भी रही है और मध्ययुगीन ग्रन्थों में 'समूह बन्ध' के रूप में हमें इसके बारे में जानकारी प्राप्त होती है। आचार्य भरत ने अपने नाट्यशास्त्र मेंं भी जिस ‘पिण्डी बन्ध‘ का उल्लेख किया है - वह समूह की संरचना से ही सम्बद्ध रखता है।


title: नृत्यरचना

text: भारतीय शास्त्रीय नृत्य में नर्तन के तीनो भेदो नृत्त, नाटय व नृत्य के दर्शन अलग-अलग रूप से भली-भाँति किये जा सकते है। नृत्य बना है नाट्य व नृत्त से मिलकर और इस नृत्य का विकास केवल भारतीय नृत्यों में ही देखा जा सकता है। हाथ व पैरों के लय व तालबद्ध संचालन के साथ जब गीत के शब्दों के अनुकूल भावों का मेल होता है तब वह नृत्य होता है और यह नृत्य दर्शकों को पश्चिमी देशों के नृत्त की भाँति केवल चमत्कृत न ही करता है अपितु उनकी आत्मा को भी स्पर्श करता है। इसीलिये भारतीय नृत्यों ने जबसे कोरियोग्राफी की कला को आत्मसात किया है तब से उनमें एक नया आकर्षण पैदा हो गया है। भारतीय नृत्यों में विषयगत वैविध्यता तो है ही वेशभूषा में भी विविध रंगो की छटा है। अतः समूह संरचना के कौशल से इनके प्रभाव में कई गुना वृद्धि हो जाती है।


title: नृत्यरचना

text: कोरियोग्राफी से एक सरल सी नृत्य रचना (composition) को भी आकर्षक बनाया जा सकता है। नृत्य संयोजन करते समय कोरियोग्राफर प्रशिक्षित नर्तको के समूह को असंख्य तरीकों से संयोजित कर असीमित आकृतियों का निर्माण कर सकता है। कथक नृत्य की परम्परा में ये आकृतियाँ 'व्यूह रचना' के नाम से जानी जाती है। एकल नृत्य प्रदर्शन में इन व्यूह रचनाओं को चलनों के माध्यम से प्रस्तुत किया जा सकता था। समूह में इन रचनाओं का सौंदर्य द्विगुणित हो जाता है। समूह में प्रस्तुत की जाने वाली कुछ आकृतियाँ निम्नानुसार है।


title: नृत्यरचना

text: आज के इलेक्ट्रानिक युग में दर्शको की बदलती रूचि के साथ सामंजस्य बनाए रखने के प्रयास ने कोरियोग्राफी को और भी अधिक विस्तार दिया है। किसी एक नृत्य रचना को एक अकेले नर्तक के स्थान पर यदि ६ या ८ नर्तको का समूह प्रदर्शित करता है तो उसमें स्थित विभिन्नता, विविधता, और नये-नये कई आकारों में नर्तकों का संयोजन दर्शको को निश्चित ही ज्यादा आकर्षित करेंगे। बड़े समूह को दो या तीन छोटे समूहों में बाँटकर कभी एक सीधी लंबी सरल रेखा तो कभी तिरछी रेखा में नर्तको को संयोजित कर कभी एक बड़ा घेरा बनाकर उसके अंदर छोटा घेरा बनाकर, कभी कुछ नर्तको को स्थिर तथा कुछ को गतिमान रखकर, कभी एक सी गति और लय में एक जैसे अंग संचालन रखकर विभिन्न प्रकार के अनगिनत सुंदर व आकर्षक दृश्य बंधो की योजना की जा सकती है।


title: नृत्यरचना

text: आज मंच का स्वरूप भी पूरी तरह बदल चुका है। आधुनिक तकनीक से सुसज्जित बड़े-बड़े आडिटोरियम, विविधता लिये हुए प्रकाश योजना, बेहतरीन ध्वनि व्यवस्था आदि ने नृत्य प्रदर्शन की तकनीक को भी बदल दिया है। यह परिवर्तन अपरिहार्य भी है। विशाल मंच पर एक अकेला नर्तक उतना प्रभाव नहीं पैदा कर पाता है जितना कि नर्तकों का समूह करेगा। एक साथ कई हाथों का उठना व गिरना, भ्रमरियों का प्रयोग, एक सी वेशभूषा तदनुरूप प्रकाश व ध्वनि संयोजन दर्शको को सम्मोहन की स्थिति तक ले जाने में समर्थ है।


title: नृत्यरचना

text: कोरियोग्राफर या नृत्य संयोजक चाहे एकल नृत्य हो या समूह , नृत्य के इतिहास का सबसे महत्वपूर्ण व्यक्ति है जो नर्तको के पदाघातो व उनकी आंगिक क्रियाओं में सामंजस्य ढूंढता है। कथानक, नर्तको की वेशभूषा, उपलब्ध मंचीय साधन व नर्तको को विभिन्न स्थितियों व रूपों में संयोजित कर नृत्य तकनीक को विस्तार प्रदान करता है। एक अच्छे कोरियोग्राफर में नृत्यकला विषय पर अच्छी पकड़ होने के साथ-साथ उसमें सौंदर्य बोध का होना अत्यंत आवश्यक है। नृत्य, दृश्यकला है, अतः इसमें वेशभूषा, रूपसज्जा , मंचीय प्रभाव के प्रत्येक साधन का प्रयोग किया जा सकता है। एक कुशल कोरियोग्राफर अपनी रचनात्मक प्रतिभा से इन सभी का उचित प्रयोग व प्रदर्शन कर नृत्य रचना में चमत्कारी प्रभाव उत्पन्न कर सकता है।


title: नृत्यरचना

text: बदलाव के इस युग में कोरियोग्राफी की कला में भी विस्तार हुआ है। कम समय में अधिक कह देना बड़ी संख्या में नर्तको को मंच उपलब्ध करवाना, मंच के बडे़ आकार को बड़े नर्तक समूह के साथ समंजित करना, तथा विविधता बनाए रखते हुए दर्शको का मनोरंजन करना, निश्चित ही एक चुनौतीपूर्ण कार्य है। आज बदलते मंच की तकनीक, वेशभूषा, ध्वनि-प्रकाश योजना , सेट्स आदि ने कोरियोग्राफर के समक्ष कोरियोग्राफी के लिये एक खुला आसमान उपलब्ध करा दिया है, जहाँ वह अपनी कल्पना को मनचाही उड़ान दे सकता हैं।


title: भानुप्रतापपुर

text: कांकेर के अंतिम राजा भानुप्रताप देव (1969) की मृत्यु के कुछ वर्षों बाद, उनकी स्मृति में एक गाँव की स्थापना की गई, जिसका नाम भानुप्रतापपुर रखा गया।


title: हूद (इस्लाम)

text: अरबी भाषा में प्राचीन अरब के एक नबी पैग़म्बर का नाम है। ग्यारहवीं क़ुरआन की हूद (सूरा) का नाम उनके नाम पर रखा गया है।


title: अरविन्‍द कुमार सिंह

text: अरविन्‍द कुमार सिंह,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की रामनगर विधान सभा निर्वाचन क्षेत्र (निर्वाचन संख्या-267)से चुनाव जीता।


प्यार का दर्द है मीठा मीठा प्यारा प्यारा एक भारतीय हिन्दी धारावाहिक है। जिसका प्रसारण स्टार प्लस पर 18 जून 2012 से शुरू हुआ और 1 नवम्बर 2014 तक चला।


title: प्यार का दर्द है मीठा मीठा प्यारा प्यारा

text: यह कहानी पंखुरी और आदित्य की है। पंखुरी एक छोटे से गाँव में रहती है और पति पत्नी के रिश्ते पर बहुत विश्वास करती है। लेकिन आदित्य अपने माता पिता को देख कर उसका इस रिश्ते से विश्वास उठ जाये रहता है। क्योंकि उसके माता पिता 20 वर्षों से अलग अलग रहते हैं।


text: आदित्य के नाना कुल्लू जाते हैं, जहाँ वे पंखुरी से मिलते हैं। उन्हें पंखुरी आदित्य के लिए बहुत अच्छी लगती है। लेकिन आदित्य की माँ अवंतिका उसकी शादी किसी मुंबई की लड़की लतिका से कर देते हैं, जो पैसों की भूखी होती है और शादी भी केवल दीवान खानदान के पैसों और जायदाद हेतु करती है।


text: पंखुरी को मुंबई में एक कार्य के लिए नौकरी मिल जाती है। आदित्य के नाना जी उसे घर पर रहने बोलते हैं, इस उम्मीद में की उसकी शादी आदित्य से हो जाये। पंखुरी और आदित्य दोस्त बन जाते हैं। लेकिन उन दोनों को पता नहीं चलता है कि वह एक दूसरे को प्यार करने लगे हैं। पंखुरी की शादी शिवम से तय हो जाती है। बाद में वह शादी को रोक देता है और आदित्य की शादी पंखुरी से हो जाती है। सभी इस शादी के खिलाफ रहते हैं।


title: अहिरवाड़ा

text: अहिरवाड़ा मध्य भारत या आधुनिक मध्य प्रदेश में पार्वती और बेतवा नदियों के बीच स्थित एक ऐतिहासिक क्षेत्र है। अहिरवाड़ा राज्य भिलसा और झांसी शहरों के बीच स्थित था।


title: अहिरवाड़ा

text: आभीर अक्सर सौराष्ट्र के क्षत्रप शिलालेख में उल्लेखित होते रहे हैं। पुराणों और बृहद्संहिता के अनुसार समुद्रगुप्त काल में आभीर दक्षिणी क्षेत्र में शासक थे। जो धीरे-धीरे भारत के विभिन्न भागों में फैल गए। बाद की तारीख में इन्होंने मध्य प्रदेश में अहिरवाड़ा पर कब्जा कर लिया। संवत 918 के जोधपुर शिलालेख से स्पष्ट है कि राजस्थान में भी उनका कब्जा था। शिलालेख के अनुसार आभीर अपने हिंसक आचरण की वजह से, अपने पड़ोसियों के लिए एक आतंक थे।


title: अहिरवाड़ा

text: औरंगजेब के शासनकाल में, अहिरवाड़ा खींची वंश के राजा धीरज सिंह के शासन के अधीन आ गया, जो ज्यादातर समय के लिए अहीर विद्रोह को दबाने और व्यवस्था बहाल करने में व्यस्त रहे।


title: अहिरवाड़ा

text: 1714 में, जयपुर के राजा जयसिंह, मालवा में विकार दबाने में सफल हो गए। अफगान दंगाइयों ने अहीर राजा पूरनमल की मदद से सिरोंज पर नियंत्रण स्थापित कर लिया। अहीर देश (अहिरवाड़ा) अपने शासक पुरनमल के नेत्रत्व में अंग्रेज़ सरकार से विद्रोह के लिए खड़ा हो गया, उन्होंने सिरोंज से कालाबाग के लिए सड़कों को बंद कर दिया और रानोड और इंदौर के अपने गढ़ों से सरकार को परेशान करना जारी रखा। राजा जय सिंह अप्रैल 1715 में फिर सिरोंज पहुँचे और अफगान सेना को पराजित किया। परंतु जय सिंह द्वारा स्थापित यह शांति ज्यादा दिन तक नहीं टिक पायी और नवंबर 1715 में पूरनमल अहीर ने मालपुर में नए सिरे से विद्रोह शुरू कर दिया। रोहिला, गिरासिया , भील, अहीर व अन्य हिंदू राजशाही मालवा में चारों ओर से विद्रोह हेतु खड़े हो गए व स्थिति को नियंत्रित करने की सरकार की हर कोशिश को नाकाम कर दिया।


title: काँख

text: काँख (बगल या कक्ष भी) मानव शरीर पर जहाँ बाँह कंधे से जुड़ती उस संधि के नीचे वाला क्षेत्र है। यह बाँह के नीचे स्वेद-ग्रन्थि भी प्रदान करता है। मनुष्यों में, शरीर की गंध की रचना ज्यादातर काँख-संबंधी क्षेत्र में होती है। ये गंध फेरोमोन पदार्थ के रूप में कार्य करती है जो समागम से संबंधित भूमिका निभाती है। काँख-संबंधी क्षेत्र शरीर की गंध के लिए जननांग क्षेत्र से अधिक महत्वपूर्ण प्रतीत होता है जो मानव द्विपाद से संबंधित हो सकता है।


title: काँख

text: काँख क्षेत्र गुदगुदी के लिये संवेदनशील होता है और यहाँ किशोरावस्था से शुरुआत कर पुरुष और महिला दोनों के बाल आते हैं। महिलाएँ सौंदर्य के लिये इसे लगातार हटा देती हैं।


title: महास्कंध

text: पृथ्वी का अभ्यंतर पिघले हुए पाषाणों का आगार है। ताप एवं ऊर्जा का संकेंद्रण कभी-कभी इतना उग्र हो उठता है कि पिघला हुआ पदार्थ (मैग्मा) पृथ्वी की पपड़ी फाड़कर दरारों के मार्ग से बारह निकल आता है। दरारों में जमे मैग्मा के इन शैलपिंडों को नितुन्न शैल (इंट्रूसिव) कहते हैं। उन विराट् पर्वताकार नितुन्न शैलों को, जिनका आकार गहराई के साथ-साथ बढ़ता चला जाता है और जिनके आधार का पता ही नहीं चल पाता है, महास्कंध या अधःशैल या बैथोलिथ (Batholith) कहते हैं।


title: महास्कंध

text: पर्वत निर्माण की घटनाओं से अधशैलों का गंभीर संबंध है। विशाल पर्वत शृंखलाओं के मध्यवर्ती अक्षीय भाग में अधशैल ही अवस्थित होते हैं। हिमालय की केंद्रीय उच्चतम श्रेणियाँ ग्रेनाइट के अधःशैलों से ही निर्मित हैं।


title: महास्कंध

text: अधःशैलों का विकास दो प्रकार से होता है। ये पूर्वस्थित शैलों के पूर्ण रासायनिक प्रतिस्थापन (रिप्लेसमेंट) एवं पुनस्फाटन (री-क्रिस्टैलाइजेशन) से निर्मित होते हैं और इसके अतिरिक्त अधिकांश छोटे-मोटे नितुन्न शैल पृथ्वी की पपड़ी फाड़कर मैग्मा के जमने से बनते हैं।


title: महास्कंध

text: अध:शैलों की उत्पत्ति के विषय में स्थान का प्रश्न अति महत्वपूर्ण है। क्लूस, इडिंग्स आदि विशेषज्ञों का मत है कि पूर्वस्थित शैल आरोही मैग्मा द्वारा ऊपर एवं पार्श्व की ओर विस्थापित कर दिए गए हैं, परंतु डेली, कोल एवं बैरल जैसे विद्वानों का मत है कि आरोही मैग्मा ने पूर्वस्थित शैलों को सशरीर घोलकर आत्मसात् कर लिया या क्रमश कुतर कुतरकर सरदन (कोरोज़न) द्वारा अपने लिए मार्ग बनाया।


title: आंत्रावरोध

text: अन्नमार्ग लगभग २५ फुट लंबी एक नली है जिसका कार्य खाद्यपदार्थ को इकट्ठा करना, पचाना, सूक्ष्म रूपों में विभाजित कर रक्त तक पहुँचा देना एवं निरर्थक अंश को निष्कासित करना है। आंत्रावरोध या बद्धांत्र (Bowel obstruction या Intestinal obstructions) वह दशा है जब किसी कारणवश आंत्रमार्ग में रुकावट आ जाती है। इससे उदर शूल (पेटदर्द), वमन तथा कब्ज आदि लक्षण प्रकट होते हैं। उचित चिकित्सा के अभाव में यह रोग घातक सिद्ध हो सकता है। आंत्रावरोध एक चिकिसीय आपातस्थिति (मेडिकल इमर्जेन्सी) है।


title: आंत्रावरोध

text: आंत्रावरोध के लक्षण एवं चिह्न रुकावट के कारणों, स्थान और समय पर निर्भर करते हैं। यदि इस रुकावट के साथ ही रक्तसंचार भी रुक गया है, तो उसे स्ट्रैंगुलेटेड या रक्तावरोध बद्धांत्र कहते हैं।


title: आंत्रावरोध

text: सर्वप्रथम पेट में रुक रुक कर शूल होता है। पेट में गुड़गुड़ाहट सुनाई पड़ सकती है। आंत्र ध्वनि तीव्र हो जाती है। ऊपरी आंत्र की रुकावट में वमन जल्दी प्रारंभ होता है, निचले भाग की रुकावट में बाद में। अधिक वमन होने से रक्त से जल तथा लवण निकल जाते हैं जिससे जिह्वा सूखती है, आँखें धँस जाती हैं, नाड़ी की गति तीव्र हो जाती है, तथा स्पर्श मुश्किल से महसूस होता है, त्वचा की संकुचनशीलता कम हो जाती है।


title: आंत्रावरोध

text: निचली आंत्र की रुकावट में पेट का फूलना अधिक होता है, क्योंकि वायु तथा जल वमन द्वारा नहीं निकल पाते। पेट पर अँगुली रखकर दूसरे हाथ की अँगुली से ठोकने से वायु का पता लगता है। ऐक्स-रे द्वारा भी आंत्र की रुकावट का पता लग सकता है।


title: आंत्रावरोध

text: रक्तावरोध होने पर ठंडी चिपचिपी त्वचा, तीव्र किंतु हल्की नाड़ी, सूखी गंदी जिह्वा, रक्ताभार में कमी, लगातार दर्द आदि लक्षण भी मिलते हैं। अधिक देर तक रक्तावरोध होने से आंत्र का उतना हिस्सा निर्जीव हो जाता है। उदर के स्पर्श से अत्यंत पीड़ा होती है।


title: आंत्रावरोध

text: (१) सिकुड़न (stricture) - दो प्रकार का होता है : जन्मजात और अर्जित। जन्मजात - गर्भावस्था में ही जब आंत्र का कुछ हिस्सा बंद रह जाए या अंतिम भाग में छिद्र का अभाव हो। अर्जित - चोट, शोथ, अर्बुद, अम्ल अथवा क्षय रोग के कारण जब आंत्र मार्ग में सिकुड़न हो जाए।


title: आंत्रावरोध

text: (३) बाहरी दबाव - उदर के भीतर जब किसी अर्बुद के दबाव के कारण आंत्रमार्ग के कारण आंत्रमार्ग अवरुद्ध हो जाए।


title: आंत्रावरोध

text: (५) हर्निया या आँत उतरना - इसमें आंत्र का कुछ हिस्सा वंक्षण, आंत्र योजनी, मध्यच्छद या किसी अन्य छिद्र द्वारा बाहर आ जाता है तथा छिद्र की कसावट के कारण वापस नहीं जा पाता।


title: आंत्रावरोध

text: (६) ऐंठन - आंत्र का कुछ हिस्सा जब अपनी आंत्रयोजनी पर ही ऐंठ जाए तथा आंत्रमार्ग अवरुद्ध हो जाए। इसे बालवुलस (volvulus) कहते हैं।


title: आंत्रावरोध

text: (७) अंतराधान (Intussusception) - जब छोटी आंत्र का एक हिस्सा किसी कारणवश अपने पास के हिस्से के भीतर घुस जाए।


title: आंत्रावरोध

text: (८) अन्य कारण - उपर्युक्त कारणों के अतिरिक्त भी कुछ जन्मजात या अर्जित कारण बद्धांत्र उत्पन्न कर सकते हैं।


title: आंत्रावरोध

text: (९) इलियस (Ileus) - इस दशा में किसी स्नायुरोग अथवा लवण असंतुलन, जैसे पोटैशियम क्लोराइड या सोडियम की कमी के कारण आंत्र की गति रुक जाती है।


title: आंत्रावरोध

text: चिकित्सा का उद्देश्य रुकावट दूर कर आंत्रमार्ग को बनाए रखना है। इसके लिए शल्यक्रिया की आवश्यकता पड़ती है किंतु जब अत्यधिक वमन के कारण शरीर से जल तथा लवण निकल जाते हैं तब पहले शिरा में नमकयुक्त जल पर्याप्त मात्रा में इंजेक्शन द्वारा पहुँचाना आवश्यक है।


title: आंत्रावरोध

text: वमन तथा पेट फूलना रोकने के लिए रबर की लंबी नली, जैसे राइल्स ट्यूब, नाक या मुँह द्वारा आमाशय के भीतर पहुंचा दी जाती है तथा इसमें से पिचकारी द्वारा द्रव खींचकर बाहर निकालते हैं।


title: आंत्रावरोध

text: पहले बद्धांत्र की चिकित्सा के लिए लंबी रबर की नली मुँह द्वारा आमाशय तथा उसके आगे क्षुद्रांत्र में डाली जाती थी और उसमें से वायु तथा द्रव पदार्थ बाहर निकाले जाते थे। किंतु इसमें कई घंटे लग जाते हैं तथा सफलता निश्चित नहीं होती।


title: आंत्रावरोध

text: शल्यक्रिया द्वारा रोगी को बेहोश करने के बाद उदर खोला जाता है तथा वहाँ रुकावट का जो कारण मिलता है, उसे दूर किया जाता है। ऐंठन ठीक की जाती है, आसंजक बंध काटा जाता है। यदि रक्तावरोध के कारण आंत्र का कुछ हिस्सा निर्जीव हो जाता है, तो उसे भी काटकर बाहर निकालना पड़ता है तथा दोनों सिरों को जोड़ दिया जाता है। शिरा में आवश्यकता पड़ने पर अतिरिक्त रक्त भी दूसरे स्वस्थ-व्यक्ति से लेकर पहुँचाया जाता है।


title: ट्रॉय (फ़िल्म)

text: ट्रॉय २००४ की एक ऐतिहासिक युद्ध ड्रामा फिल्म है। वुल्फगैंग पीटरसन द्वारा निर्देशित और डेविड बेनिओफ द्वारा लिखित इस फिल्म में ब्रैड पिट, एरिक बाना और ऑरलैंडो ब्लूम समेत कलाकारों की एक विशाल टुकड़ी ने अभिनय किया है। यह होमर के इलियाड पर शिथिल रूप से आधारित है; फ़िल्म में एक दशक तक चले ट्रोजन युद्ध की पूरी कहानी को संक्षेप में कुछ हफ़्तों के काल में सीमित कर दर्शाया गया है। फिल्म में अकिलीज़ अपने मायरमिड योद्धाओं का नेतृत्व करते हुए शेष ग्रीक सेना के साथ ऐतिहासिक शहर ट्रॉय पर हमला करता है, जिसकी रक्षा हेक्टर की ट्रोजन सेना कर रही थी।


title: ट्रॉय (फ़िल्म)

text: ट्रॉय ने दुनिया भर में ४९७ मिलियन डॉलर से अधिक की कमाई की, और इस कारण यह कुछ समय तक बॉक्स ऑफिस पर सर्वाधिक कमाई करने वाली फ़िल्मों की सूची में ६०वें स्थान पर रही। फिल्म ने सर्वश्रेष्ठ कॉस्ट्यूम डिज़ाइन के लिए अकादमी पुरस्कार का नामांकन प्राप्त किया और यह २००४ की आठवीं सर्वाधिक कमाई वाली फिल्म थी।


title: ट्रॉय (फ़िल्म)

text: मायसीने के राजा अगामेमनन और थेस्ली के राजा ट्रायोपस की सेनाओं के बीच एक लड़ाई टल जाती है, जब अगामेमनन की ओर से लड़ते हुए महान योद्धा अकिलीज़ एक एकल मुकाबले में ट्रायोपस के चैंपियन, बोगरीस को हरा देता है। परिमाणस्वरूप, थेस्ली राज्य अगामेमनन के अंतर्गत ग्रीक राज्यों के एक गठबंधन में शामिल हो गया।


title: ट्रॉय (फ़िल्म)

text: ट्रॉय का राजकुमार हेक्टर अपने छोटे भाई पेरिस के साथ स्पार्टा के राजा, मेनीलेयस के साथ एक शांति संधि पर बातचीत करता है। हालाँकि पेरिस के मेनीलेयस की पत्नी, हेलेन के साथ प्रेम-संबंध हैं और वह वापस अपने घर लौटते समय हेलेन को भी अपने जहाज पर ले आता है। जब मेनीलेयस को यह पता चलता है, तो वह अपने बड़े भाई अगामेमनन से मिलता है, और उसे ट्रॉय को हराने में सहायता करने को कहता है। अगामेमनन इस बात पर सहमत हो जाता है, क्योंकि ट्रॉय पर विजय प्राप्त करने से ईजियन सागर पर उसका अधिकार हो जाएगा। वह इथाका के राजा, ओडीसियस को अकिलीज़ को मनाने के लिए भेजता है। अकिलीज़, जो अगामेमनन को नापसंद करता है, अपनी मां के समझाने पर युद्ध में जाने का फैसला करता है, क्योंकि वह उससे कहती है कि भले ही वह युद्ध में मर भी जाए, लेकिन इससे वह हमेशा के लिए गौरवशाली हो जाएगा।


title: ट्रॉय (फ़िल्म)

text: ट्रॉय पहुँचने पर जब हेक्टर और पेरिस हेलेन का परिचय राजा प्रायम से करवाते हैं, तो पहले तो वह निराश हो जाते हैं, लेकिन फिर हेलेन का स्वागत करते हैं और युद्ध की तैयारी करने का फैसला करते हैं। ग्रीक सेना अंततः आक्रमण करती है और अकिलीज़ और उसके मायरमिड योद्धाओं के पराक्रम की बदौलत ट्रोजन बीच पर अधिकार कर लेती है। अकिलीज़ इसके बाद अपोलो के मंदिर को लूटता है, और वहां की पुजारिन और पेरिस और हेक्टर की बहन ब्राइसेइयस को बंदी बना कर ले जाता है। जब अगामेमनन ब्राइसेइयस को अपने पास रख लेता है, तो अकिलीज़ क्रोधित हो जाता है, और निर्णय लेता है कि इससे आगे युद्ध में वह अगामेमनन की सहायता नहीं करेगा।


title: ट्रॉय (फ़िल्म)

text: ट्रॉय की दीवारों के बाहर पार्ले के दौरान ट्रोजन और ग्रीक सेनाएं मिलती हैं, और पेरिस शहर को बख्शने के बदले में हेलेन के हाथ के लिए मेनीलेयस के साथ एकल युद्ध का प्रस्ताव रखता है। अगामेमनन, हालाँकि, इस द्वंद के परिणाम की परवाह किए बिना शहर को कब्जाने का इरादा रखता है। मेनीलेयस पेरिस को जख्मी कर देता है, जिससे वह हेक्टर के पीछे छिप जाता है; जब मेनीलेयस अपनी जीत के बावजूद पेरिस को मारने का प्रयास करता है, तो वह खुद हेक्टर के हाथों मारा जाता है। इसके बाद छिड़ी लड़ाई में, हेक्टर एजैक्स को मार देता है और कई ग्रीक सैनिक ट्रोजन के बचावदल की चपेट में आ जाते हैं। ओडीसियस के आग्रह पर अगामेमनन वापस लौटने का आदेश दे देता है। वह ब्राइसेइयस को उनके मनोरंजन के लिए ग्रीक सैनिकों को दे देता है, लेकिन अकिलीज़ जाकर उसे बचा लेता है। उस रात बाद में, ब्राइसेइयस उसे मारने के लिए अकिलीज़ के कक्ष में घुस जाती है, लेकिन इसके विपरीत वह उसके प्यार में पड़ जाती है। अकिलीज़ तब ट्रॉय को छोड़कर वापस चले जाने का संकल्प करता है, लेकिन बात उसके चचेरे भाई और शिष्य पैट्रोक्ल्स को निराश कर देती है।


title: ट्रॉय (फ़िल्म)

text: हेक्टर की आपत्तियों के बावजूद, प्रायम उसे ट्रोजन समुद्र तट पर वापस जाने और ग्रीक सेना को वहां से खदेड़ने का आदेश देता है। इस हमले से ग्रीक सेना एकजुट हो जाती है और मायरमिड योद्धा लड़ाई में लौट आते हैं। हेक्टर अकिलीज़ समझकर एक योद्धा को एकल द्वन्द में हरा कर मार देता है, लेकिन फिर उसे पता चलता है कि वह वास्तव में पेट्रोक्लस था। इससे व्याकुल, दोनों सेनाएं उस दिन के लिए युद्ध रोक देती हैं। अकिलीज़ को उसके चचेरे भाई की मृत्यु की सूचना दी जाती है और वह प्रतिशोध लेने की घोषणा करता है। हेक्टर, दूसरी तरफ, अपनी पत्नी एंड्रोमाकी को ट्रॉय के नीचे एक गुप्त सुरंग दिखाता है; यदि वह मर जाए और शहर पर कब्ज़ा हो जाए, तो वह एंड्रोमाकी को उनके बच्चे और शेष बचे लोगों को शहर से बाहर माउंट इडा की ओर ले जाने का निर्देश देता है।


title: ट्रॉय (फ़िल्म)

text: अगले दिन, अकिलीज़ ट्रॉय के बाहर आता है और हेक्टर को ललकारता है; हेक्टर के मारे जाने तक वे दोनों द्वंद्वयुद्ध करते हैं, और फिर अकिलीज़ हेक्टर की लाश को घसीटते हुए ट्रोजन समुद्र तट पर वापस ले जाता है। प्रायम भेष बदलकर अकिलीज़ के शिविर में घुस जाता है और उससे हेक्टर के शरीर को अंतिम संस्कार के लिए वापस करने की प्रार्थना करता है। अपने कार्यों से शर्मिंदा, अकिलीज़ सहमत हो जाता है और ब्राइसेइयस को प्रायम के साथ ट्रॉय में लौटने की अनुमति दे देता है। इसके अतिरिक्त वह बारह दिन के युद्धविराम का वादा करता है ताकि हेक्टर का अंतिम संस्कार शांतिपूर्वक आयोजित किया जा सके। वह अपने सैनिकों को भी घर वापस लौटने का आदेश दे देता है।


title: ट्रॉय (फ़िल्म)

text: अगामेमनन घोषणा करता है कि वह कीमत की परवाह किए बिना ट्रॉय पर कब्ज़ा करके ही रहेगा। ओडीसियस शहर में घुसपैठ करने की योजना तैयार करता है: वह शांति प्रस्ताव के रूप में एक विशाल लकड़ी के घोड़े को बनवाता है, और पास के एक कोव में अपने जहाजों को छिपाते हुए ट्रोजन बीच छोड़ देता है। पेरिस की आपत्ति के बावजूद, जो इस घोड़े को जला देने का अनुरोध करता है, प्रायम ट्रॉय के पुरातत्वविदों द्वारा इस घोड़े को देवताओं को शांत करने के लिए ग्रीक सेना के एक उपहार के रूप में देखे जाने पर इसे शहर में लाने का आदेश देता है। उस रात, घोड़े के अंदर छिपे ग्रीक सैनिक निकल आते हैं, और ग्रीक सेना के लिए शहर के फाटक खोल देते हैं, जो ट्रॉय पर हमले की शुरुआत करते हैं। एंड्रोमाकी और हेलेन तुरंत ट्रोजन लोगों को सुरंग के रास्ते बाहर ले जाने का प्रबंध करते हैं, और पेरिस एनीयस नामक एक युवा लड़के को ट्रॉय की तलवार देता है, और उसे ट्रोजन की रक्षा करने और एक नया घर खोजने का निर्देश देता है। अगामेमनन प्रायम को मार देता है और ब्राइसेइयस को पकड़ लेता है, जो फिर अगामेमनन को मार देता है। अकिलीज़ लड़ते हुए शहर के भीतर अपना रास्ता बनाता हुआ आता है और ब्राइसेइयस के साथ फिर से जुड़ता है। पेरिस, अपने भाई का बदला लेने के लिए, अकिलीज़ की एड़ी में एक तीर चलाता है और फिर उसके शरीर में कई वार करता है। अकिलीज़ सभी तीरों को निकालता है, सिवाय अपने एड़ी के तीर के। फिर वह ब्राइसेइयस से विदाई लेता है, और मरने से पहले उसे पेरिस के साथ निकलते देखता है।


title: ट्रॉय (फ़िल्म)

text: इसके बाद, ट्रॉय पर अंततः ग्रीक लोगों ला कब्ज़ा हो जाता है और अकिलीज़ के लिए एक अंतिम संस्कार का आयोजन किया जाता है, जहां ओडीसियस व्यक्तिगत रूप से उसका दाह संस्कार करता है।


title: ट्रॉय (फ़िल्म)

text: जब फिल्म पूरी बनकर तैयार हो गई, तो इसकी कुल उत्पादन लागत लगभग १८५ मिलियन डॉलर आंकी गयी थी। इसने ट्रॉय को आधुनिक सिनेमा में निर्मित सबसे महंगी फिल्मों में से एक बना दिया। २००४ के कान फिल्म फेस्टिवल में इसे प्रतियोगिता से बाहर दर्शाया गया था।


title: ट्रॉय (फ़िल्म)

text: ट्रॉय ने संयुक्त राज्य अमेरिका के बाहर अपने राजस्व का ७३% से अधिक कमाया। आखिरकार, ट्रॉय ने दुनिया भर में ४९७ मिलियन अमेरिकी डॉलर से अधिक का व्यवसाय किया, और इस कारण यह कुछ समय तक बॉक्स ऑफिस पर सर्वाधिक कमाई करने वाली फ़िल्मों की सूची में ६०वें स्थान पर रही। यह २००४ की आठवीं सर्वाधिक कमाई वाली फिल्म थी और वर्तमान में २५० सबसे ज्यादा कमाई करने वाली फिल्मों में शामिल है।


title: ट्रॉय (फ़िल्म)

text: ट्रॉय को आलोचकों से मिश्रित समीक्षाऐं मिली। रॉटेन टोमेटोज़ पर, फिल्म २२८ समीक्षाओं के आधार पर ५४% की रेटिंग रखती है, जिसकी औसत रेटिंग ६.०४/१० है। साइट पर फिल्म का वर्णन है: "एक विचित्र, मनोरंजक तमाशा, जिसमें भावनात्मक प्रतिध्वनि की कमी है।" मेटाक्रिटिक पर, फिल्म का स्कोर ४३ समीक्षाओं के आधार पर १०० में से ५६ है, जो "मिश्रित या औसत समीक्षा" दर्शाता है।


title: ट्रॉय (फ़िल्म)

text: रोजर एबर्ट ने फिल्म को २/४ स्टार रेट करते हुए लिखा "पिट आधुनिक, अति सूक्ष्म, अंतर्मुखी है; वह एक ऐसी भूमिका में जटिलता लाता है जहाँ इसकी आवश्यकता नहीं होती है।"


पण्डित दीनदयाल उपाध्याय सनातन धर्म विद्यालय भारत के कानपुर शहर में स्थित एक हिन्दी/अंग्रेजी माध्यम का शिक्षा संस्थान है। प्रकाश नारायण वाजपेयी इसके प्रधानाचार्य है। यह विद्यालय केन्द्रीय माध्यमिक शिक्षा बोर्ड (सी.बी.एस.सी. बोर्ड) तथा माध्यमिक शिक्षा परिषद, उत्तर प्रदेश (उ.प्र. बोर्ड) के पाठ्यक्रम पर आधारित विद्यालय है। महेश श्रीवास्तव इस विद्यालय के वर्तमान प्रधानाचार्य है। विद्यालय का नाम दीनदयाल उपाध्याय के नाम पर पड़ा है जो कि महान विचारक, दर्शनशास्त्री और सामाजिक कार्यकता थे।


title: पर्जन्य

text: पर्जन्य तीसरे आदित्य हैं- ये मेघों में निवास करते हैं। इनका मेघों पर नियंत्रण हैं। वर्षा के होने तथा किरणों के प्रभाव से मेघों का जल बरसता है। ये धरती के ताप को शांत करते हैं और फिर से जीवन का संचार करते हैं। इनके बगैर धरती पर जीवन संभव नहीं। I पर्जन्यादन्नसम्भवः ' इति भगवद्गीतायाम् सूचितम् अस्ति । पर्जन्यात् अन्नं सम्भवति सम्भवति इति ।


title: पण्डित दीनदयाल उपाध्याय सनातन धर्म विद्यालय

text: विद्यार्थियों का चयन एक प्रवेश परीक्षा से होता है। हर साल लगभग २७०० से ३००० छात्र इस प्रवेश परीक्षा में बैठते हैं जिसमे १०० चयनित होते हैं। वर्तमान में विद्यालय में लगभग ८०० छात्र है।


text: दीनदयाल उपाध्याय जी की जयंती (२५ सितम्बर) पर हर साल वार्षिकोत्सव होता है। विद्यालय में जनवरी के अंत या फ़रवरी के शुरुआत में वार्षिक खेलकूद भी होता है। विद्यालय परिसर में दीनदयाल उपाध्याय जी की ग्रेफाइट की मूर्ति भी है जो कि विद्यालय के रजत जयंती वर्ष ११९५ में स्थापित हुई।


title: कोरी खाड़ी

text: कोरी खाड़ी या कोरी क्रीक (Kori Creek) भारत के गुजरात राज्य के कच्छ क्षेत्र में स्थित एक ज्वारीय संकरी खाड़ी है। यह कच्छ के रण में अरब सागर में बहती है।


title: मेडिकल न्यायशास्त्र

text: मेडिकल न्यायशास्त्र विज्ञान और चिकित्सा का एक शेत्र है जिसमें इन दोनों के इस्तेमाल से कानूननी समस्याओं को सुलझाने का प्रयास किया जाता है। इस शेत्र में कार्यरत मुख्यतः डॉक्टर एवम मेडिकल शिक्षा से जुड़े वैज्ञानिक होते हैं, जिनका दायित्व मृत्यु का कारण एवम उससे सम्बन्धित अन्य प्रश्नों के बारे में मरणोत्तर परीक्षा (पोस्टमार्टम) के बाद राय देने का होता है।


title: मेडिकल न्यायशास्त्र

text: आधुनिक चिकित्सा कानून के द्वारा बनाया गया क्षेत्र है जो की राज्य के द्वारा नियंत्रित किया जाता है। इसके न्याय प्रणाली में प्रयोग से मृत्यु से जुड़े अपराध, बलात्कार के बढ़ती घटनाएँ और पितृत्व से जुड़े मामलों की जाँच की जाती है। कानून से संबंधित अन्य मामले जैसे कि विवादास्पद पितृत्व, बलात्कार सुनिश्चित करना, अप्राकृतिक शारिरिक सम्बंध, घाव के कारण तय करना, विषाक्तन आदि में भी इनकी महत्पूर्ण भूमिका होती है|


title: मेडिकल न्यायशास्त्र

text: मेडिकल न्यायशास्त्र अपराधी की मानसिक स्थिति पता लगाने में मदद करते हैं। इससे यह भी पता चलता है की यह व्यक्ति किसी परिक्षण प्रणाली के लिए स्वस्थ है या नहीं। इस क्षेत्र की मदद से यह भी पता लगाया जाता है की मृत्यु को कितना समय हो गया है और मृत्यु का कारण क्या है अगर किसी वजह से कारण स्पष्ट न हो तो। इस क्षेत्र के द्वारा उन सभी चोटों का भी पता लग जाता है जिनको बहुत समय पूर्व शरीर पर अनुभव किया गया हो। यह क्षेत्र मौत का प्रमाण पत्र दिलवाने में भी सहायक है क्योंकि इसके अंतर्गत विज्ञानं और कानून दोनों का ही प्रयोग किया जाता है।


title: पाकिस्तानी खाना

text: पाकिस्तानी खानपान दक्षिण एशिया के विभिन्न भागो के ख़ानपान व्यवहार का एक मिश्रित प्रकार है. यूँ तो पाकिस्तानी पाकविधि उत्तर भारतीय पाकविधि पर आधारित है परंतु इस पर मध्य एशिया और पश्चिमी एशिया की खानपान व्वयस्था का भी प्रभाव है और साथ ही यह माँस पर आधारित है. मुगल पाकशैली भी पाकिस्तान के रेस्टोरेंट्स मे खास तौर पर लोकप्रिय है.


title: पाकिस्तानी खाना

text: पाकिस्तान के अंदर भी खानपान शैली इसके क्षेत्रों के आधार पर अलग-अलग है और इस देश की सांस्कृतिक और संजातीय विविधता को रेखांकित करती है. इसके पूर्वी भागों - सिंध और पंजाब- के व्यंजन तलेभुने और मसालेदार होते हैं और उन पर दक्षिण एसीयाई पाकविधि का प्रभाव दिखता है. पाकिस्तान के दूसरे संभागो - जैसे बलोचिस्तान, आज़ाद कश्मीर, गिलगित- बल्तिस्तान, ख़ैबर-पख़्टूंख़्वा और फेडरली अड्मिनिस्टर्ड ट्राइबल एरीयाज़ (फाटा) के खाने मे इन क्षेत्रो के हिसाब से भिन्न स्वाद पाया जाता है.


title: पाकिस्तानी खाना

text: बड़े शहरों में अंतराष्ट्रीय व्यंजन और फास्ट फुड भी खूब पसंद किया जाता है। स्थानीय और विदेशी पाकशैलियों के सम्मिश्रण से बना फुइजन फुड (जैसे कि पाकिस्तानी चाइनीज) बड़े शहरों मे आमतौर पर देखने को मिलता है. साथ ही जीवनशैली मे हो रहे परिवर्तनों के कारण रेडीमेड मसाला मिश्रणों की लोकप्रियता भी बढ़ रही है. फिर भी पाकिस्तान की विविधता के मद्देनजर यहाँ हर घर मे बनने वाला पकवान दूसरे घर से भिन्न और अलग ज़ायक़ा वाला होता है.


title: पाकिस्तानी खाना

text: मुसलमान देशों मे इस्लामिक क़ानूनों का पालन किया जाता है जहाँ सिर्फ़ हलाल (धार्मिक मान्यता प्राप्त) वस्तुएँ ही खाने- पीने योग्य मानी जाती हैं. इन क़ानूनो के तहत खाने- पीने योग्य पदार्थों के अलावा उन्हे बनाने का तरीका भी शामिल होता है. यह क़ानून खास तौर पर विभिन्न प्रकार के माँस पर लागू होता है.


title: पाकिस्तानी खाना

text: पाकिस्तान की राष्ट्रीय पाकशैली इंडो-आर्यन संस्कृति और मुस्लिम पाक परंपराओं की विरासत वाली है. इस भूभाग की प्राचीनतम सभ्यताओं मे मोहन-जो-दरो और हडप्पा सभ्यता शामिल है. ३०० ईसा पूर्व के इस काल खंड मे तिल, बैंगन और कूबड़ वाले जानवरों पर आधारित पाकविधा प्रचलित थी। साथ ही हल्दी, इलायची, काली मिर्च और सरसों जैसे मसाले भी उगाए और खाए जाते थे. कम से कम एक हजार साल तक, गेहूं और चावल हीं सिंधु घाटी सभ्यता के बुनियादी खाद्य पदार्थों मे शामिल थे.


title: पाकिस्तानी खाना

text: वर्तमान पाकिस्तान के रास्ते दक्षिण एशिया मे इस्लाम के आगमन ने इस भूभाग के खानपान पर गहरा प्रभाव डाला. इस्लामिक खानपान क़ानूनों के अनुसार सुअर के माँस (पोर्क) और शराब के सेवन की सख़्त मनाही है. इस कारण पाकिस्तान की पाक शैली मे दूसरे तरह के माँस जैसे कि गोमान्स, मछली और मुर्गे का प्रयोग होता है. इसके साथ सब्जियों और प्राकृतिक रूप से मिलने वाले फलों और दुग्ध पदार्थों का भी उपयोग होता है.


title: पाकिस्तानी खाना

text: पाकिस्तानी पकवान आम तौर पर अपने खूश्बुदार गंध और मसाले वाले ज़ायक़े के लिए विख्यात हैं. कभी-कभी कुछ पकवानों मे तेल का बहुत ज़्यादा प्रयोग किया जाता है जिसके कारण मुँह के भरे होने और तेज ज़ायक़े का एहसास होता है. पूरे पाकिस्तान मे बनाने वाले पकवानों मे काली इलायची, हरी इलायची, दालचीनी, लौंग, जायफल, और काली मिर्च का मसालों के तौर पर इस्तेमाल होता है. जीरा, मिर्च पाउडर, हल्दी और तेजपत्ता भी ख़ासे लोकप्रिय हैं. पंजाब प्रांत मे धनिया पाउडर के इस्तेमाल से मसालों को कम तीखा बनाया जाता है. कई सारे खुश्बुदार मसालों के मिश्रण के पाउडर से बना गरम मसाला भी पाकिस्तान के कई पकवानों मे इस्तेमाल होता है.


title: नाला सोपारा

text: नाला सोपारा (Nala Sopara) भारत के महाराष्ट्र राज्य के पालघर ज़िले में स्थित एक शहर है। यह मुंबई उपनगरीय रेलवे का एक स्टेशन भी है।


title: विकास दर

text: विकास दर का मतलब है किसी देश की अर्थव्यवस्था या किसी खास क्षेत्र के उत्पादन में बढ़ोतरी की दर। यदि देश की विकास दर का जिक्र हो रहा हो, तो उसका मतलब देश की अर्थव्यवस्था या सकल घरेलू उत्पाद (जीडीपी) बढ़ने की रफ्तार से होता है। भारत की विकास दर मौजूदा वित्त वर्ष (2019-20) में 5% रहने की उम्मीद है।


title: विकास दर

text: संदर्भ: शेयर मंथन (https://web.archive.org/web/20111010030409/http://www.sharemanthan.in/index.php/the-news/5683-gdp-to-expand-72-pct-in-2009-10)


title: इंदिरा गांधी प्रियदर्शिनी पुरस्कार

text: इंदिरा गांधी प्रियदर्शिनी पुरस्कार प्रतिवर्ष 19 नवंबर को भारत की पूर्व प्रधानमन्त्री इंदिरा गांधी के जन्मदिन पर उनकी स्मृति में दिया जाता है।


title: इंदिरा गांधी प्रियदर्शिनी पुरस्कार

text: यह पुरस्कार "अखिल भारतीय राष्ट्रीय एकता सम्मेलन" द्वारा स्थापित किया गया है और राष्ट्रीय एकता, अखंडता और भाईचारे को बढ़ावा देने के लिए कार्यरत व्यक्तियों को, इस पुरस्कार से सम्मानित किया जाता है।


title: इंदिरा गांधी प्रियदर्शिनी पुरस्कार

text: डॉ.राधा माहेश्वरी – लड़कियों की शिक्षा,समाज में उत्कृष्ट योगदान और असाधारण सामाजिक कार्यों का संपादन। इन्होनें होम्योपैथी के क्षेत्र में कई प्रतिष्ठित पुरस्कार भी प्राप्त किये हैं।


title: इंदिरा गांधी प्रियदर्शिनी पुरस्कार

text: श्री प्रकाश चंद बजाज - उत्कृष्ट सामाजिक सेवा, उपलब्धियों और समाज में योगदान के लिए सम्मानित किये गए हैं।


title: इंदिरा गांधी प्रियदर्शिनी पुरस्कार

text: • प्रोफेसर ओ एन नेगी, पीजीआई, चंडीगढ़ में प्रोफेसर एमेरिटस एवं सर गंगाराम अस्पताल, नई दिल्ली में आर्थोपेडिक्स विभाग के वरिष्ठ सलाहकार


title: इंदिरा गांधी प्रियदर्शिनी पुरस्कार

text: ये पुरूस्कार श्री एम. वी. राजशेखरन, भारत सरकार योजना मंत्रालय के केंद्रीय राज्य मंत्री द्वारा प्रदान किए गए।


title: इंदिरा गांधी प्रियदर्शिनी पुरस्कार

text: • आचार्य लोकेश वत्स – शिवाय ज्योतिष (उत्कृष्ट सेवाओं, उपलब्धियों और ज्योतिष की पुस्तकों में योगदान के लिए)


title: इंदिरा गांधी प्रियदर्शिनी पुरस्कार

text: • श्री सी. आर. शेट्टी (कर्नाटक संघ दुबई के संस्थापक, कर्नाटक संघ दुबई के मौजूदा अध्यक्ष और संयुक्त अरब अमीरात तूलू कुटा दुबई)


title: इंदिरा गांधी प्रियदर्शिनी पुरस्कार

text: ये पुरूस्कार ओडिशा के गवर्नर माननीय श्री मुरलीधर चंद्रकांत भंडारे द्वारा प्रदान किये गए। यह पुरूस्कार समारोह, 1 9 नवंबर  2008 को, भारतीय अंतर्राष्ट्रीय केंद्र ऑडिटोरियम, लोधी इस्टेट, नई दिल्ली में आयोजित किया गया था। यह पुरस्कार 69 प्राप्तकर्ताओं को उनके संबंधित व्यवसायों में सफलताओं के लिए प्रदान किया गया था।


title: इंदिरा गांधी प्रियदर्शिनी पुरस्कार

text: • डॉ.पंकज नरम को पारंपरिक भारतीय चिकित्सा के क्षेत्र में और उनके मानवतावादी कार्यों के लिए, "उत्कृष्ट सेवाओं , उपलब्धियों  और योगदानों " के लिए इंदिरा गांधी प्रियदर्शनी पुरस्कार प्रदान किया गया। [उद्धरण वांछित]


title: इंदिरा गांधी प्रियदर्शिनी पुरस्कार

text: यह पुरूस्कार माननीय श्री डॉ भीष्म नारायण सिंह, 7 राज्यों के पूर्व राज्यपाल, श्री डॉ. जी.वी. जी. कृष्णमूर्ति, पूर्व मुख्य चुनाव आयुक्त और डॉ. गुरिंदर सिंह, महासचिव द्वारा प्रदान किए गए। यह पुरूस्कार समारोह  17 नवंबर 2009 को भारतीय अंतर्राष्ट्रीय केंद्र ऑडिटोरियम, लोधी इस्टेट, नई दिल्ली में आयोजित किया गया।


title: इंदिरा गांधी प्रियदर्शिनी पुरस्कार

text: • राम प्रसाद सैनी, कल्पना हस्तनिर्मित पेपर इंडस्ट्री के निदेशक और अखिल भारतीय हस्तनिर्मित पेपर एसोसिएशन के उपाध्यक्ष(www.kalpanahandmadepaper.co.in) को "हस्तनिर्मित पेपर एंड प्रोडक्ट्स मेन्यूफेक्चरिंग एंड एक्सपोर्ट" के क्षेत्र में उत्कृष्ट सेवाओं, उपलब्धियों और योगदान के लिए।


title: इंदिरा गांधी प्रियदर्शिनी पुरस्कार

text: ये पुरूस्कार माननीय श्री डॉ भीष्म नारायण सिंह, 7 राज्यों के पूर्व राज्यपाल, श्री डॉ. जी. वी.जी. कृष्णमूर्ति, पूर्व मुख्य चुनाव आयुक्त और डॉ. गुरिंदर सिंह, महासचिव द्वारा प्रदान किए गए। यह पुरूस्कार वितरण समारोह 17 नवंबर 2010 को भारतीय अंतर्राष्ट्रीय केंद्र ऑडिटोरियम, लोधी इस्टेट, नई दिल्ली में आयोजित किया गया।


title: इंदिरा गांधी प्रियदर्शिनी पुरस्कार

text: • मनीष कुमार मीणा, युवा भारतीय सामाजिक कार्यकर्ता, संस्थापक, अध्यक्ष और सीईओ, मंशा ग्लोबल एनजीओ को ग्रामीण और आदिवासी समुदाय के कल्याण के लिए किये गए उत्कृष्ट कार्यों के लिए।


title: इंदिरा गांधी प्रियदर्शिनी पुरस्कार

text: • विनय मावजी गोंदालिया  (ए.एच.डी.) को ' वस्त्र शटल मेन्यूफेक्चरिंग ' के क्षेत्र में उत्कृष्ट सेवाओं, योगदान और उपलब्धियों के लिए। ये पुरूस्कार, माननीय श्री डॉ. भीष्म नारायण सिंह,7 राज्यों के पूर्व गवर्नर, श्री डॉ. जी. वी.जी. कृष्णमूर्ति पूर्व मुख्य चुनाव आयुक्त द्वारा प्रदान किये गए। यह पुरूस्कार वितरण समारोह 17 नवंबर, 2011 को भारतीय अंतर्राष्ट्रीय केंद्र ऑडिटोरियम, लोधी इस्टेट, नई दिल्ली में आयोजित किया गया।


title: अखिलेश प्रताप सिंह

text: अखिलेश प्रताप सिंह,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की रूद्रपुर विधान सभा निर्वाचन क्षेत्र (निर्वाचन संख्या-336)से चुनाव जीता।


title: अखिलेश प्रताप सिंह

text: दिनांक 31 दिसम्बर 2018 को राहुल गांधी द्वारा राष्ट्रीय प्रवक्ता बनाये गए। कांग्रेस पार्टी के। अपने क्षेत्र में बहुत ही लोकप्रिय हैं।


title: अभय सिंह (जमशेदपुर राजनेता)

text: अभय सिंह (जन्म 11 अप्रैल 1970) एक भारतीय राजनीतिज्ञ हैं। वह वर्तमान में भारतीय जनता पार्टी में कार्यरत हैं।


title: दरभंगा घराना

text: दरभंगा घराने की उत्पत्ति सेनिया घराने के दरबारी गायक तानसेन के उत्तराधिकारी सदारंग (नेमत खां) के पुत्र भूपत खां (महारंग) से दरभंगा घराने के प्रवर्तक स्वर्गीय पंडित राधा कृष्ण एवं कर्ता राम मलिक द्वारा हुई है। घराने के स्तंभ दोनों भाई घटारों (हाजीपुर) के बाशिंदा होते हुए ग्वालियर जाकर ध्रुपद की शिक्षा लगभग 30 वर्षों तक प्राप्त की थी। वस्तुतः यह संगीत जीवी जाति के ही वंशज हैं तथा इस घराने के मल्लिक गायक ब्राह्मण कहलाते हैं। घराने के दोनों बंधुओं स्वर्गीय पंडित राधा कृष्ण करता राम ने अपने कठिन रियाज और साधना से 6 रागों की सिद्धि प्राप्त की जिसके फलस्वरूप इन रागों पर इनका अधिकार था। ये राग हैं:भैरव, मालकोंश, दीपक, मेघ-मल्हार, श्री, हिंडोल। एक बार की घटना है दरभंगा क्षेत्र में काफी दिनों से वर्षा नहीं हो रही थी, जिसके कारण वहां दुर्भिक्ष फैल गया था। अनेक उपाय एवं प्रयास से लोग असफल रहे और तब इन दोनों भाइयों से आग्रह किया गया कि क्या आप लोग गाकर पानी बरसा सकते हैं? अगर ऐसा हुआ तो बड़ी कृपा होगी। भगवती की 6 घंटा पूजा के बाद दोनों भाइयों ने दरबार में राग मेघ-मल्हार का गायन शुरू किया एवं गायन का अंत होते-होते मल्हार ने अपना प्रभाव छोड़ा और 3 घंटे तक लगातार बारिश होती रही। अंत में सभी की विनती हुई कि गायन को विराम दिया जाए,पूरा क्षेत्र जलमग्न हो गया है। इस प्रकार एक अविस्मरणीय प्रमाण है। इस संगीत चमत्कार से प्रभावित होकर तत्कालीन दरभंगा नरेश महाराज माधव सिंह ने उन्हें राज गायक के रूप में नियुक्त करते हुए अमता ग्राम सहित तीन मौजा 1100 सौ एकड़ जमीन पुरस्कार स्वरूप दिया था।


title: दरभंगा घराना

text: बाद की पीढ़ियों में एक से एक धुरंधर संगीत सिद्धस्थ नाम महत्वपूर्ण है। जिनमें सिद्ध कला साधक पंडित क्षितिपाल मल्लिक जी का विशेष रूप में तथा योग्य कला साधक एवं रचनाकार स्वर्गीय पंडित राजितराम मल्लिक के मुख्य दो शिष्य स्वर्गीय पंडित सुखदेव मल्लिक एवं दरभंगा राज गायक के रूप में स्वर्गीय पंडित राम चतुर मल्लिक ने अपनी साधना एवं योग्यता से इस घराने की स्थापना एवं पहचान बनाई। पंडित सुखदेव मल्लिक योग्य गायक थे जिन्होंने अपने छोटे पुत्र पंडित विदुर मल्लिक को संगीत की शिक्षा दी जो विश्व में ख्यातिलब्ध हुए। पद्मश्री रामचतुर मल्लिक ने महाराजाधिराज कामेश्वर सिंह के एडीसी के रूप में देश विदेश में इस घराने की गायकी का परिचय कराया। इसी घराने के पंडित विष्णु देव पाठक के शिष्य पंडित रामआशीष पाठक भी पखावज के प्रकांड विद्वान थे। इसी कड़ी में महान संगीतज्ञ पंडित विदुर मलिक में अंतरराष्ट्रीय स्तर पर अपने घराने में महत्वपूर्ण भूमिका निभाया।


title: दरभंगा घराना

text: वर्तमान में इनके जेष्ठ पुत्र एवं शिष्य पंडित राम कुमार मल्लिक दरभंगा घराने के वरिष्ठ ध्रुपद गायक के रूप में 12 वीं पीढ़ी का प्रतिनिधित्व कर रहे हैं। दूसरे पुत्र डॉ पंडित प्रेम कुमार मल्लिक इसी पीढ़ी के एक द्रुपद साधक के रूप में अपना महत्वपूर्ण योगदान प्रयागराज इलाहाबाद में रहते हुए संगीत विश्वविद्यालय के विभागाध्यक्ष के रूप में दे रहे हैं। इसके बाद की पीढ़ी में यानी 13 वीं पीढ़ी में भी राष्ट्रीय और अंतरराष्ट्रीय स्तर युवा कलाकार इनके पुत्र एवं शिष्य इस घराने को आगे बढ़ा रहे हैं।


title: जागृति (1954 फ़िल्म)

text: अजय एक बड़े घराने का शरारती लड़का है जो गांव में अपने ताऊ और माँ के साथ रहता है। गांव में उसकी शरारतों से तंग आकर उसके ताऊ उसे शहर के एक हॉस्टल वाले स्कूल में डाल देते हैं लेकिन वहाँ भी उसकी शरारतें जारी रहती हैं। उसकी शरारतों की वजह से हॉस्टल का सुपरिन्टेन्डेन्ट स्कूल छोड़कर भागने पर मजबूर हो जाता है। स्कूल में उसकी दोस्ती शक्ति नाम के एक ग़रीब लड़के से होती है जिसका एक पांव नहीं है। हॉस्टल के नये सुपरिन्टेन्डेन्ट शेखर बाबू (अभि भट्टाचार्य) एक तजुर्बेकार शिक्षक हैं जो अपरंपरागत तरीक़े से बच्चों को पढ़ाना लिखाना चाहते हैं। सारे शरारती लड़के सीधी राह पर आ जाते हैं सिवाय अजय के। शक्ति अजय को सुधारने की बहुत कोशिश करता है मगर असफल रहता है।


title: जागृति (1954 फ़िल्म)

text: एक फ़ुटबॉल मैच में अजय अपने विरोधी पक्ष वाले एक लड़के को जानबूझकर लात मारकर घायल कर देता है। शेखर बाबू भी ग़ुस्से में आ जाते हैं और उसको खेल के मैदान से बाहर निकालकर सारे बच्चों को हिदायत देते हैं कि कोई भी अजय से अगले एक हफ़्ते के लिए बातचीत न करे। अजय हॉस्टल छोड़कर जाने लगता है तो शक्ति उसे मनाने के लिए उसके पीछे पीछे जाता है लेकिन पांव से लाचार होने के कारण उतनी तेज़ नहीं चल पाता है और पीछे छूट जाता है। शक्ति पीछे से आती हुयी एक गाड़ी के नीचे आ जाता है और अस्पताल में दम तोड़ देता है। अजय को लगता है कि शक्ति की मौत उसकी वजह से हुयी है वहीं शेखर बाबू सोचते हैं कि यदि वे अजय पर खेल के मैदान में ग़ुस्सा नहीं करते तो यह हादसा टल सकता था।


title: जागृति (1954 फ़िल्म)

text: पश्चाताप में अजय शरारत करना छोड़ देता है और पढ़ाई-लिखाई और खेल-कूद में खूब मन लगाने लगता है और दोनों ही में पूरे स्कूल में अव्वल आता है। उधर शेखर बाबू के पढ़ाने की विधि को शिक्षा बोर्ड की मंज़ूरी मिल जाती है और उनको वह स्कूल छोड़कर शिक्षा बोर्ड का ऊँचा ओहदा सम्हालने जाना पड़ता है।


title: राष्ट्रीय कौशल विकास संस्था

text: राष्ट्रीय कौशल विकास संस्था (National Skill Development Agency (NSDA)) भारत सरकार के कौशल विकास एवं उद्यमिता मंत्रालय के अधीन के स्वायत्त संस्था है जो भारत सरकार एवं निजी क्षेत्र द्वारा कौशल विकास के क्षेत्र में किये जाने वाले कार्यों में समन्वय स्थापित करने का कार्य करती है। इसकी स्थापना ०६ जून २०१३ को हुई थी।


title: स्कार्लेट विच

text: स्कार्लेट विच मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाली एक काल्पनिक सुपरहीरो है। यह चरित्र पहली बार "द एक्स मैन" #४ (मार्च १९६४) में प्रकाशित हुआ था, और इसे लेखक स्टैन ली और कलाकार जैक किर्बी ने बनाया था। प्रारम्भ में स्कार्लेट विच को अपने भाई क्विकसिल्वर के साथ एक खलनायक के रूप में दर्शाया गया था, जो ब्रदरहुड ऑफ म्युटेंट्स का सदस्य था। स्कार्लेट विच और क्विकसिल्वर दोनों म्यूटेंट मैग्नेटो की संतान हैं, जिन्हें उसने रोमानिया में एक परिवार की देख रेख में छोड़ दिया था, जहां स्कार्लेट विच की परवरिश वांडा मैक्सिमोफ नाम से हुई।


title: स्कार्लेट विच

text: स्कार्लेट विच को एक शक्तिशाली जादूगरनी के रूप में जाना जाता है, जिसके पास वास्तविकता को बदल देने तक की जादुई शक्तियां हैं। वह लम्बे समय तक सुपरहीरो टीम अवेंजर्स की सदस्य रही है, और बाद में अवेंजर्स के साथी विज़न से विवाह कर लेती है। अभिनेत्री एलिज़ाबेथ ऑल्सन मार्वल सिनेमेटिक यूनिवर्स की फ़िल्मों में वांडा मैक्सीमॉफ / स्कार्लेट विच की भूमिका निभा रही हैं। ऑल्सन पहली बार २०१५ की फ़िल्म में वांडा की भूमिका में दिखी थी।


title: छायानुवाद

text: छायानुवाद करते समय अनुवादक मूल कृति की छाया ग्रहण कर मुक्त अनुवाद करता है। I इसमें मूल पाठ पूरा बदल दिया जाता है।


title: एक्टिव मैट्रिक्ज़ ओएलईडी

text: एएमओएलईडी AMOLED (active-matrix organic light-emitting diode) यह डिस्प्ले टेक्नोलॉजी है। यह मोबाइल, लैपटॉप, स्मार्टवॉच, टीवी में इस्तेमाल करते है।